Formula 1 - Bez promena do 2014. godine - Sportske.net\nFormula 1 - Bez promena do 2014. godine\nNasuprot najavama i nadanjima da bi Formula 1 mogla da dobije još jednu trku u svom kalendaru, to se u ovom trenutku neće desiti.\nPrvi čovek Formule jedan Berni Eklston odbacio je danas mogućnost održavanja 20. trke ove godine, čime je prekinuo nagadjanja da bi Turska ili neka druga evropska nacija mogla biti domaćin 2013.\n"Nemoguće je dodati još jednu trku u ovako kasnoj fazi", rekao je Eklston u Dubaiju, gde je otputovao zbog sponzorskog ugovora.\nMediji su uveliko nagađali da bi trka u Evropi mogla da zameni Veliku nagradu SAD.\nGlavni kandidat za to mesto bio je Istanbul, koji je prošle godine ispao iz kalendara zbog neslaganja sa Eklstonom oko nadoknade za pravo domaćinstva. Portugal je poslednjih meseci takodje pominjan kao kandidat.\nVelika nagrada Bahreina održana je poslednji put bez problema, ali je donela loš publicitet Formuli jedan.\nVersko nasilje potresalo je ulice Maname, izazvavši smrt i povrede tokom vikenda trke i stvorila je uznemirijuću sliku za trku u kojoj je pobedio Sebastijan Fetel iz Red Bula.\n"Nisam sada video ništa slično onome što smo videli pre godinu dana", rekao je Eklston.\nŠef Formule jedan odbacio je i mogućnost ubacivanja 12. tima ove godine, čime je okončao nagadjanja da grupa kanadskih i američkih investitora ima tim koji bi zamenio HRT, koji nema novca da se takmiči ove godine.\nEklston je rekao da bi bilo teško organizovati još jednu trku u Persijskom zalivu, u Dubaiju ili Kataru, ali je kazao da je ubeđen da će se 2014. održati 20 trka.\nEklston je ove nedelje posetio Soči i rekao da deluje da je sve u redu.\n"Sve se odvija po planu i deluje da je sve u redu. Predsednik Vladimir Putin izgleda oduševljeno što će se u Rusiji održati ZOI i Formula jedan. Bilo je dobro, impresioniran sam onim šta su uradili", rekao je Eklston.


Državne institucije Srbije započinju niz aktivnosti za unapređenje učenja srpskog jezika i ćirilice u dijaspori.\nMinistarstvo prosvete, nauke i tehnološkog razvoja i Uprava za saradnju sa dijasporom i Srbima u regionu Ministarstva spoljnih poslova do kraja aprila sprovode online istraživanje koje predstavlja početak niza aktivnosti u procesu unapređenja učenja srpskog jezika i ćiriličkog pisma u inostranstvu.\nUpitnik za škole namenjen je školama, organizacijama, udruženjima, neformalnim grupama i pojedincima koji organizuju bilo kakav oblik nastave srpskog jezika u inostranstvu. Podaci će biti korišćeni za podršku razvoju komunikacije Uprave za saradnju sa dijasporom i Srbima u regionu sa ciljem sticanja uvida u potrebe organizatora nastave i pružanja podrške nastavnom procesu.\nUpitnik za škole možete da preuzmete OVDE\nUpitnik za roditelje namenjen je građanima srpskog porekla koji žive u inostranstvu i žele da njihova deca uče srpski jezik u okviru dopunske nastave koju organizuje Ministarstvo prosvete, nauke i tehnološkog razvoja Republike Srbije. Cilj Upitnika je sagledavanje potrebe za organizovanjem ovakvog oblika obrazovanja i vaspitanja, unapređivanje rada škola u inostranstvu i uređenje mreže škola u kojima se nastava realizuje.\nPodaci će biti korišćeni samo za potrebe Ministarstva prosvete, nauke i tehnološkog razvoja, za obaveštavanje roditelja o organizaciji ove nastave.\nUpitnik za roditelje možete da preuzmete OVDE\nMaybe baby: Od biznis žene do super mame u Emiratima\nPovezane teme: srpski jezik ćirilica Srbija dijaspora upitnik dopunska nastava obrazovanje


RTCG - Radio Televizija Crne Gore - Nacionalni javni servis :: Svijet :: Izrael dobio nov parlament, zabrinutost ostala\n03. 10. 2019. 18:28 >> 18:26 0\n"VLADA POTREBNA ŠTO PRIJE"\nPoslanici novog saziva Kneseta - parlamenta Izraela su danas podnijeli zakletvu, a koliki će im biti mandat zavisi od toga da li će biti formirana vladajuća većina ili ne, o čemu se spore dva glavna kandidata za premijera.\nNa toj svečanosti koja je obično slavljenička, predsjednik Izraela Ruven Rivlin je upozorio da je izraelska demokrataija "u vanrednom stanju" i da je vlada potrebna što prije.\nRivlin se osvrnuo na političku neizvjesnost tokom manje od dva mjeseca mandata prethodnog sastava parlamenta koji je formiran poslije prvih izbora ove godine, 9. aprila, a raspupšten je jer nije mogla biti formirana vlada.\nPredsjednik koji se zalaže za obrazovanje široke vladajuće koalicije, ocijenio je da "formiranje vlade nije samo želja naroda, već više nego ikad, u vremenu poput ovog, to je ekonomska i bezbjednosna potreba".\nVršilac dužnosti premijera Benjamin Netanjahu drugi put za pet mjeseci pokušava da obrazuje vladajuću koaliciju, a na izborima 17. septembra nije bilo pobjednika.\nNi Netanjahu, lider konzervatnog Likdua, ni njegov glavni rival Beni Ganc, vođa saveza partija centra, nijesu u stanju da obrazuju koaliciju s najmanje 61 od ukupno 120 poslanika, te zavise jedan od drugog, zbog čega se "vlada jedinstva" čini kao jedina mogućnost da se spriječe treći izbori za manje od godinu dana.\nGancov savez "Plavo-bijelo" se međutim drži obećanja iz izborne kampanje da neće s Netanjahuom zbog njegovih pravodsudnih problema.


Hodžaj:Nikolić bi se trebao izviniti i za zločine na Kosovu\nEnver Hoxhaj, ministar vanjskih poslova Kosova\nKosovski ministar vanjskih poslova Enver Hodžaj rekao je danas, povodom izvinjenja predsjednika Srbije Tomislava Nikolića za zločin u Srebrenici, da bi se Nikolić trebao izviniti i za zločine počinjene na Kosovu.\n"Izvinjenje srpskog predsjednika za ratne zločine u Bosni je važno. On bi se trebao izviniti i za ratne zločine na Kosovu, koje je sponzorisala država Srbija", naveo je Hodžaj na svom Twitter profilu.\nNikolić se, u intervjuu BHT-u, koji će biti emitovan 7. maja, izvinio za zločine koje su pojedinci počinili nad Bošnjacima u ime Srbije i srpskog naroda, zatražio "pomilovanje za Srbiju" zbog zločina u Srebrenici i najavio posjetu Srebrenici.\nUpitan o zločinu u Srebrenici u julu 1995. godine, Nikolić je kazao da se "genocid mora dokazati".\n"Klečim zbog toga, evo klečim i tražim pomilovanje za Srbiju zbog zločina koji je izvršen u Srebrenici. Ispričavam se za zločine koje je u ime naše države i našeg naroda učinio bilo koji pojedinac", naveo je Nikolić.


RTCG - Radio Televizija Crne Gore - Nacionalni javni servis :: Fudbal :: U zemljotresu u Turskoj 35 mrtvih i 1.600 povrijeđenih\nNOVI BILANS 26. 01. 2020. 15:45 >> 15:44 0\nU zemljotresu koji je u petak uveče pogodio istočnu Tursku, stradalo je 35 osoba dok je oko 1.600 povrijeđeno, saopštile su danas turske vlasti novi bilans žrtava.\nTurski ministar unutrašnjih poslova Sulejman Sojlu izjavio je da je oko 100 osoba i dalje hospitalizovano, medju kojima je 13 u teškom stanju.\nSpasilačke ekipe uspjele su da pronađu 45 osoba koje su preživjele ispod ruševina. Međutim, spasioci imaju sve manje nade da pronađu preživjele poslije više od 36 sati od zemljotresa, a pogotovo što se uveče temperatura spušta na minus deset stepeni Celzijusa.\nZemljotres jačine 6,8 stepeni po Rihetrovoj skali pogodio je u petak u 20.55 po lokalnom vremenu istočni dio Turske a potom su uslijedila dva manja potresa magnitude 5,4 i 5,1. Potres se dogodio na dubini od 6,7 kilometara u blizini grada Sivridže u istočnoj provinciji Elazig.


Fudbalski klub Olimpik – Zvanična web prezentacija Emir Hadžić: Olimpik želi protiv Metalleghea nastaviti sa dobrim igrama - Fudbalski klub Olimpik - Zvanična web prezentacija\nKadeti Olimpika savladali Sutjesku\nFK Olimpik sutra će odmjeriti snage sa ekipom Metalleghea u okviru petog kola Prve lige Federacije BiH.\nSportski direktor Olimpika Emir Hadžić optimističan je pred ovaj duel.\n“Moram reći da smo zadovoljni dosadašnjim rezultatima ostvarenim u prethodna četiri kola. Svakako da je poraz u Konjicu malo pokvario opšti utisak, ali nam je pobjeda i posebno način kako smo do nje došli u prethodnom kolu u duelu sa Slogom pokazala da smo na dobrom putu”, rekao je na početku razgovora Hadžić.\nPitali smo Hadžića kako su on i njegovi saradnici zadovoljni svim urađenim u dosadašnjih par kola.\n“Mi smo ljetos morali ponovo slagati cijelu ekipu, tako da smo imali malo vremena za uigravanje i siguran sam da ova ekipa ima kvalitet da dodatno poboljša svoju igru, što je vidljivo u svakoj novoj utakmici. Ne treba zaboraviti činjenicu da smo mi u prva četiri kola igrali utakmice protiv Veleža i Sloge i ostvarili pobjede u tim duelima. Poznato je da su oba kluba pretendenti za povratak u Premijer ligu, a mi smo ostvarili pobjede protiv njih”.\nHadžić smatra da je rad stručnog štaba i uprave kluba ključ napretka kluba u narednom periodu.\n“Stručni štab na čelu sa Mirzom Varešanovićem radi odlično i nadam se da će to sve skupa donijeti još bolje igre i rezultate. Ne mogu, a da ne pomenem ljude iz uprave kluba, koji su uspjeli i u ovako teškim vremenima da obezbijede sve potrebne uslove za normalan rad”, govori Hadžić.\nPred Olimpikom je susret sa Metallegheom, sa kojim su se Vukovi sastajali četiri puta prošle godine.\n“Mislim da je ovo skroz drugačiji duel. Obje ekipe su promijenile svoje sastave, trenere i u potpunosti su promijenili svoje filozofije. Stručni štab je tokom sedmice u potpunosti bio fokusiran na analizu naših narednih protivnika. Siguran sam da ćemo dati sve od sebe u ovoj utakmici i nastaviti sa dobrim igrama i rezultatima te se približiti ostvarenju našeg cilja”, rekao je na kraju razgovora Hadžić.


LDP traži sednicu Odbora za odbranu i unutrašnje poslove\nBeograd - Liberalno-demokratska partija zatražila je danas hitno održavanje vanredne sednice Odbora Skupštine Srbije za odbranu i unutrašnje poslove na kojoj bi se raspravljalo "o problemima koji postoje u bezbednosnom sistemu zemlje koji su posledica borbe za političku prevlast unutar službi".\nZamenik predsednika LDP-a Nenad Milić, koji je član Odbora, u pisanoj izjavi medijima je naveo da ta stranka smatra "da bi bilo dobro da bude održana zajednička sednica Odbora za odbranu i unutrašnje poslove i Odbora za kontrolu službi bezbednosti".\n- Poslednje informacije koje ukazuju da su pod merama operativne obrade predsednik Srbije Tomislav Nikolić i potpredsednik Vlade Srbije Aleksandar Vučić moraju dobiti svoje odgovore u institucijama, a ne u medijima - naveo je Milić.\nPrema njegovim rečima, ovo nije prvi slučaj koji ukazuje na problem u bezbednosnom sistemu zemlje.\nLDP, navodi Milić, reagovala je na prvi takav slučaj kada je javnost upoznata sa nezadovoljstvom pojedinih delova policije koji su uključeni u borbu protiv korupcije, da se "nakon toga desio incident u Vranju gde su pojedini pripadnici policije bili u tihom bojkotu zbog odredjivanja pritvora njihovim kolegama" a da je situacija u Kragujevcu "na ivici incidenta".\n- Svi ovi slučajevi nedvosmisleno ukazuju na probleme koji postoje u bezbednosnom sistemu u zemlji i zato je obaveza institucija da hitno reaguju i blagovremeno zaštite pravni poredak zemlje, što je u interesu svih njenih građana - rekao je Milić.


Kosovo uoči izbora: Poseban bezbednosni plan za sever\nCentralna izborna komisija i Policija Kosova rade na izradi plana kako bi predstojeći lokalni izbori 3. novembra protekli mirno i bezbedno.\nU CIK-u smatraju da je, uzimajući u obzir trenutnu situaciju na severu zemlje, potreban poseban operativni plan za bezbednost. Predsednica ove institucije, Valdete Daka, navodi da specifična situacija u tom delu to i iziskuje.\n“Mi smo u saradnji i sa Policijom Kosova, i sa EULEX-om i sa KFOR-om. Takođe postoji grupa koja se bavi koordinacijom aktivnosti na severu što se bezbednosti tiče. Tako da ćemo imati detaljan plan, što ne znači da ga za preostali deo Kosova neće biti. Operacioni plan važi za celo Kosovo, ali na severu će biti specifičniji”, kazala je ona.\nS druge strane, direktor Policije Kosova Shpend Maxhuni ističe pak da se radi o jednom jedinstvenom planu koji predviđa aktivnosti unutar teritorije Kosova, ali da su moguće i promene što zavisi od razvoja situacije na terenu.\n“Do dana održavanja izbora vršićemo neophodne povremene procene na terenu. Očekujemo da će policija Kosova na severu biti uspešna i efikasna u ispunjavanju svih obaveza koje proizilaze iz izbornog procesa”, kazao je Maxhuni.\nOn je dodao da je od EULEX-a zatraženo da bude angažovan tokom izbora, te da se očekuje tačno određivanje stepena njihovog angažovanja.\n“Policija Kosova je prva odgovorna za bezbednost, ali uvek uz podršku EULEX-a, a zavisno od potrebe možemo podneti zahtev i KFOR-u za podršku u operacionom smislu”, dodao je on.\nNa severu Kosova povećane su tenzije nakon prošlonedeljnog ubistva i napada na pripadnike EULEX-a, kao i niza ostalih incidenata.\nOve incidente, u vreme izbora, kosovski zvaničnici su ocenili kao napore da se stvori nesigurna klima i strah kod građana od strane onih čiji je cilj da destabilizuju zemlju.\nKosovski stručnjak za bezbednost, Florian Qehaja, smatra da policija mora da ima strateške planove kako na dan izbora ne bi došlo do upotrebe sile u političke ciljeve.\n„Policija Kosova mora da ima plan koji predviđa dodatnu prisutnost policijskih snaga na različitim lokacijama, a kako bi se sprečili akti nasilja, i ne samo na severu već i u ostalim delovima Kosova“, kazao je Qehaja.


Kuće u Srbiji - neverovatnih 400 do 5000 evra - Mali oglasi\nPočetna » Nekretnine » Kuće u Srbiji – neverovatnih 400 do 5000 evra\nKuće u Srbiji – neverovatnih 400 do 5000 evra\nMali oglasi Nekretnine 08/08/2014\nNajviše se ljudi iseljava iz Banata, pa gazdinstva ostaju prazna, a u želji da se prodaju, prodavci spuštaju cene do neverovatnih brojki. Čak i za 400 evra, može se kupiti kuća sa okućnicom u selu Golešnica ispod Jastrepca. Plodnu moravsku zemlju možete kupiti od 15 – 40 evra po aru, dok se hektar zemlje sa kućom može naći i za 6000 evra.\nKolika je cena nekog gazdinstva uglavnom diktira blizina grada, starost kuće i njena opremljenost, kao i veličina samog placa. U okolini Sokobanje i Aleksinca možete čak kupiti dve kuće sa pratećim objektima, sa četiri hektara zemlje i šumom za neverovatnih 18 000 evra, a nije isključeno da ako se prodavcu žuri, možete proći još jeftinije.\nNapuštena domaćinstva na teritoriji čačanske opštine se prodaju u bescenje. Zbog problema sa zapuštenom infrastrukturom, nedostatkom vode i struje, kuću starosti od 40 do 80 godina sa pratećim objektima i hektarom zemlje možete kupiti za neverovatnih 400 evra. Ukoliko seosko domaćinstvo ima solidnu infrastrukturu možete ga kupiti i za 5000 evra.\nUkoliko imate novca, a ne znate gde da ga investirate, kupite ovako jedno jeftino blago za stare dane, jer kakva vremena idu, ljudi danas nisu ni svesni koje bogatstvo imaju u zemlji i njenim plodovima. Nema veze, neka Vam i stoji, ali uvek ćete imati na umu da imate nešto negde tamo, nešto što je samo Vaše.\nUkoliko ste zainteresovani za kupovinu kuće, vikendice ili placa, sve informacije možete pogledati ovde.\n2 Responses ka “Kuće u Srbiji – neverovatnih 400 do 5000 evra”\nUros on 25/04/2017 @ 13:46\nVojislav on 11/03/2018 @ 19:56\nne lazemo samo sam hteo da vidim da nesto jevtino da kupim samo kad dodjem za par meseci da zivim da ne idem po hotelima ok.


Evropska federacija novinara: "Šokantno uklanjanje pravde u slučaju Slavka Ćuruvije" | Media Start Info\nEvropska federacija novinara: „Šokantno uklanjanje pravde u slučaju Slavka Ćuruvije“\n8. septembra 2020. 8. septembra 2020. autor Media Start Info\nOdluka o ukidanju prvostepene presude za ubistvo Slavka Ćuruvije, novinara i vlasnika listova “Dnevni telegraf” i “Nedeljni telegraf” i “Evropljanin” i vraćanje predmeta prvostepenom sudu na ponovno suđenje, izazvala je reakcije i Evropske federacije novinara.\n– Šokantan je način na koji je pravda uklonjena ili odložena u ovom slučaju – reakcija je Mogensa Blihera Bjeregarda predsednika Evropske federacije novinara, povodom ukidanja prvostepene presude za ubistvo Slavka Ćuruvije i vraćanja tog procesa na početak.\n– Naše kolege u Srbiji decenijama se bore protiv nekažnjivosti. Kada su počinioci i dalje na slobodi – bezbednost novinara i sloboda medija je u opasnosti. Mora se istaći da ućutkivanje novinara ne sme proteći bez posledica. Ovaj slučaj već predugo traje – ukazao je Bjeregard u pisanoj izjavi za Glas Amerike.\nPrethodno je u svojoj reakciji nevladina organizacija Reporteri bez granica upozorila da neefikasnost države u zadovoljavanju pravde podstiče počinioce takvih zločina.\nPavol Salaj, predstavnik te organizacije za Evropsku uniju i Zapadni Balkan, istakao je u pisanoj izjavi za Glas Amerike podvukao da odluka Apelacionog suda u Beogradu predstavlja značajnu prepreku za slobodu medija u Srbiji.\n– Duboko je zabrinjavajuće što 21 godina od ubistva nije bila dovoljna da Srbija osudi ubice novinara i tako započne borbu protiv nekažnjivosti zločina počinjenih nad novinarima. Štaviše, poništavanje presude izlaže srpske novinare, koji su izloženi redovnim fizičkim napadima, novim neizvesnostima – rekao je Pavol Salaj za Glas Amerike.\nSlavko Ćuruvija, novinar, osnivač i izdavač listova “Nedeljni telegraf” i “Dnevni telegraf” i “Evropljanin”, ubijen je 11. aprila 1999. godine u Beogradu ispred ulaza u svoj stan, tokom NATO intervencije u Srbiji sukoba sa vlašću Slobodana Miloševića zbog neslaganja o izveštavanju o ratu na Kosovu.\nIzvor: Glas Amerike, Beograd/ Safejournalists.net\nFoto: Fondacija Slavko Ćuruvija\nTagovi Apleacioni sud, Evropska federacija novinara, novinari, pravda, presuda, Slavko Ćuruvija, suđenje\nPrethodna vestStano: „Nijedna država-članica EU nema ambasadu u Jerusalimu“\nSledeća vestŠekspir festival u Čortanovcima: Radost, vedrina i neophodna doza smeha


SEEbiz.eu / RS / Predsednik Odbora za informisanje regrutovao dobrovoljce za rat u BiH i Hrvatskoj\nOdbor za informisanje Mirko Krlić Dalibor Bubnjević Sava Sinadinović Radovan Karadžić Državna bezbednost\nPredsednik Odbora za informisanje regrutovao dobrovoljce za rat u BiH i Hrvatskoj\nDatum objave: 14.04.2018. - 12:27:06\nNOVI SAD - Predsednik Odbora za kulturu i informisanje Skupštine Srbije Mirko Krlić tokom rata organizovao je odlazak dobrovoljaca na ratište iz Zrenjanina, o čemu postoji zvanična beleška Resora državne bezbednosti (RDB) u Zrenjaninu, piše danas Vojvođanski istraživačko-analitički centar (VOICE).\nTaj dokument se, kako piše VOICE, nalazi u policijskom dosijeu Vojislava Šešelja, osudjenog pravosnažno u Hagu za ratne zločine, a u njemu operativci DB-Centar u Zrenjaninu navode da je Krlić bio ovlašćen od strane Vlade Republike Srpske da odvodi dobrovoljce za rat u Bosni.\nDokument datira iz 1993. godine, navodi VOICE (www.voice.org.rs).\nU izveštaju RDB navodi se da je 1993. godine sa područja Zrenjanina i Kikinde na ratište na području bivše Republike Srpske Krajine i u Republiku Srpsku otišlo između 260 i 270 dobrovoljaca, a da je Mirko Krlić lično organizovao autobuski prevoz za oko 20 dobrovoljaca.\nOn je tada bio predsednik odbora Srpske demokratske stranke u Zrenjaninu, partije čiji je predsednik bio Radovan Karadžić, prvostepeno osudjen u Hagu za ratne zločine, a svoje aktivnosti Krlić je obavljao iz kancelarije koja se nalazila u zgradi kojom do danas upravlja Socijalistička partija Srbije.\n"Napominjemo da su ove grupe na ratište išle autobusima i da tom prilikom sa sobom nisu nosili oružje, već su isto zadužili po dolasku na ratište. Imajući u vidu da se medju dobrovoljcima nalazi jedan broj lica sklonih kriminalu, koji su i ranije boravili na ratištu i tom prilikom neovašćeno donosili oružje radićemo na praćenju njihove akivnosti prilikom dolaska sa ratišta, jer postoji osnovana sumnja da se bave ilegalnom trgovinom oružja", piše u izveštaju RDB Zrenjanin.\nKako se navodi u izveštaju, osim Krlića, dobrovoljce su za rat regrutovali su i predsednik gradskog odbora Srpskog četničkog pokreta Sava Sinadinović, član rukovodstva zrenjaninskog SRS Milan Josimov (preduzetnik iz Aradca) i član zrenjaninskog odbora tadašnje Narodne stranke Steva Albulj (preduzetnik iz Zrenjanina).\nVOICE piše da se pretpostavlja da je Krlić slao dobrovoljce na ratišta u više navrata i na duži vremenski period, ali se u zvaničnim dokumentima koji su dospeli u javnost pominje samo 1993. godina.\nKrlić se našao u žiži javnosti krajem marta ove godine kada je na proslavi Hercegovaca u Zrenjaninu navodno fizički nasrnuo na glavnog i odgovornog urednika lista "Zrenjanin" Dalibora Bubnjevića, što je kasnije demantovao.\nVOICE navodi da se Krlić pred kraj devedesetih godina prošlog veka aktivirao u Gradjanskom parlamentu Zrenjanina, koje su osnovali predstavnici nevladinih organizacija, civilnog društva i uglednih pojedinaca koji su se zalagali protiv politike Slobodana Miloševića.\nKrlić je posle pada Miloševićevog režima radio kao novinar, bio je i član Demohrišćanske stranke Srbije i Demokratske stranke Srbije, a jedan je od osnivača lokalnog odbora Srpske napredne stranke (SNS) u Zrenjaninu.


Očekuje se izgradnja kolovoza u delu ulice Vojske Jugoslavije od raskrsnice sa ulicom Žarka Zrenjanina i Beogradskom do raskrsnice sa Njegoševom ulicom.\nMašine će raditi i u ulici Vojvođanskih brigada od ulice Vojske Jugoslavije do ulice 1. Oktobra, zatim u Njegoševoj od ulice Nikole Tesle do Vojske Jugoslavije. Posebno treba istaći radove na parternom uređenju ulice Jovana Popovića, koji obuhvataju izvođenje radova na instalaciji vodovodne i kanalizacione mreže, izgradnju trotoara, ivičnjaka, parking prostora, kolovoza i uređenje zelenih površina.\nU naseljenom mestu Kruščica sledi rekonstrukcija ulice Cara Dušana, a posebno su značajni radovi na rekonstrukciji lokalnog puta Jasenovo – Dobričevo u dužini od 6,125 km.\nPrema rečima predsednika Skupštine opštine Bela Crkva Marjana Aleksića, opština Bela Crkva postaje jedno veliko gradilište, a u poslednjih 20 godina nije bilo ovako velike investicije u putnu infrastrukturu naše opštine.\n- Apelujem na naše sugrađane da pokažu razumevanja zbog zatvaranja za saobraćaj pojedinih ulica zbog izvođenja radova, a o tačnoj satnici i dinamici izvođenja radova, biće obavešteni putem sredstava javnog informisanja. Apelovao bih i na stanovnike ovih ulica da tokom izvođenja radova sklone svoja vozila sa kolovoza i uklone sve što bi moglo ometati radove, kao što je kabasto smeće ili građevinski materijal, a ostale učesnike u saobraćaju da koriste alternativne putne pravce., dodao je Aleksić.


Protest protiv crnogorskog zakona o slobodi vjeroispovesti, u Beogradu 17. januara 2020. godine (Foto: AP/Darko Vojinović)\nMitropolit crnogorsko-primorski Amfilohije saopštio je u petak da je Mitropolija crnogorska “u svoje vrijeme, s obzirom da je stvarala nezavisnu državu Crnu Goru, slovila i za autokefalnu”.\n“Ali je bila crkva, bila je mitropolija Pećke patrijaršije, već 800 godina, i kao takva bila priznata u čitavom svijetu”, rekao je Amfilohije na konferenciji za novinare u Podgorici, i dodao:\n“Da bi crkva bila autokefalna mora biti crkva, a ne ova sekta kao kod nas”.\nMitropolit crnogorsko-primorski rekao je da “ne može na gradskim trgovima par ljudi da proglasi sebe za crkvu autokefalnu” i dodao da "tako mogu da nastaju partije, ali nažalost kod nas je ateizam vladao od drugog svjetskog rata do naših vremena"\n“Skupi se grupa ljudi i proglasi svoj program. Tako se i kod nas dogodilo, nego je sa srećom narod razuman, a jedna mala grupa ljudi to radi iz interesa, partijskih i političkih”, ocijenio je Amfilohije i dodao da “ogromna većina naroda, bez obzira na njihovo nacionalno opredjeljenje, znaju šta je crkva”, te da “to svjedoče i ove narodne litije”.\nOn je rekao da se “narod probudio oko vjekovnog korijena, a to je crkva koja je stvarala državu”, navodeći da je to “ono što je podstaklo carsku Rusiju i druge pojedine pravoslavne države da podrže stvaranje nezavisne države Crne Gore, nezavisne od otomanske imperije”.\n“Upravo to je ono što je Mitropolija omogućila, ne prihvatajući odluke o ukidanju Pećke patrijaršije 1766. Ustvari, to je bio podsticaj za stvaranje Crne Gore”, rekao je Amfilohije, ocjenjujući da u Crnoj Gori vlast poistovjećuje sebe sa državom “kao onaj francuski kralj koji je rekao država, to sam ja, a što je prevaziđeno”.


Najranjiviji povratnici Romi i neobrazovani - Društvo - Dnevni list Danas\nPočetna » Društvo » Najranjiviji povratnici Romi i neobrazovani\nKonferencija o reintegraciji povratnika po Sporazumu o readmisiji\nNajranjiviji povratnici Romi i neobrazovani\nKonferencija o reintegraciji povratnika po Sporazumu o readmisiji „RE:TURN Serbia – Rezultati i izazovi za budućnost“ održana je juče u Beogradu, u okviru globalnog Programa migracije za razvoj nemačko-srpske razvojne saradnje, koju sprovodi nemačka organizacija za međunarodnu saradnju GIZ.\n0Piše: B. B. 22. novembra 2018. 20.56\nNa skupu su predstavljeni dosadašnji rezultati, primeri dobre prakse i pozitivna iskustva povratnika, ali i najavljene nove inicijative u toj oblasti.\nKako je istaknuto na skupu zanimljivo je da je zvanično samo 77 pojedinaca u programu readmisije, a razlog za takav spisak jeste taj što mnogo veći broj povratnika ima problem sa ispravama i samim tim nisu u evidenciji. Procentualno među njima je najviše onih koji imaju završenu samo osnovnu školu ili ni to (oko 60 odsto), a za njima su povratnici sa srednjom spremom i pripadnici romske populacije. Svake godine hiljade srpskih građana vraćaju se iz Nemačke, jer ne poseduju status za boravak. Najranjiviju grupu ovih povratnika čine Romi koji se susreću sa brojnim problemima koji pogađaju čitave porodice, a ne samo pojedinca.\nU cilju što bolje i uspešnije procedure i pomoći povratnicima, u Srbiji je u saradnji sa NSZ uspostavljen Nemački info-centar za migracije, stručno obrazovanje i karijeru – DIMAK. Kako je istakao Aleksander Seidl, koordinator za Balkan, deo aktivnosti DIMAK-a je da povratnike savetuje i informiše o mogućnostima zapošljavanja, pomaže da pokrenu sopstveni posao i prođu kroz neku od obuka. U programu DIMAK-a do sada je učestvovalo više od 370 povratnika, od strane partnerskih organizacija različite stručne obuke prošlo je 92 osobe, a 105 pojedinaca je primilo finansijsku podršku u opremi za pokretanje malog biznisa.\nOlivera Pantović, nacionalna koordinatorka Programa ispred organizacije GIZ istakla je da Program Migracije za razvoj ulaže maksimalne napore da se dobrovoljnim povratnicima omogući dostojanstven, stabilan i održiv povratak.\n– Stvaramo nove šanse za njihov život u Srbiji. Cilj današnje konferencije je da se tema readmisije i reintegracije vrati na „društvenu agendu“ i da pokrene sve strukture u Srbiji, kako bi se povratnicima omogućila uspešna reintegracija, koja bi sprečila ilegalnu migraciju u zemlje Zapadne Evrope, naglasila je Pantovićeva. Pored učešća predstavnika Ambasade Nemačke, Ministarstva za rad, NSZ i Komesarijata za izbeglice i migracije, konferenciji su prisustvovali i brojni povratnici koji su prezentovali iskustva i ispričali svoju priču o (re)integraciji u društvo.\nNeda Milanović, direktorka sektora za podršku zapošljavanju NSZ istakla je važnost individualnog pristupa povratnicima. „Prioritet za uključivanje u mere aktivne politike zapošljavanja dajemo teže zapošljivim kategorijama, gde značajan deo zauzimaju povratnici po Sporazumu o readmisiji i poseban je izazov preduzimati aktivnosti koje mogu da ih na pravi način integrišu u tržište rada – zaključila je Milanović.\nPešić i Kandić podržale Tadićevu listu


Porodična drama u stanu poznatog muzičara: Bubnjara Amadeus benda tukla žena, a razlog je nevjerovatan !\n/ Magazin / Showbiz / Porodična drama u stanu poznatog muzičara: Bubnjara Amadeus benda tukla žena, a razlog je nevjerovatan !\nrepublika.rs03.02.2019. u 00:10\nBojan Zlatanović (44) zvani Token, bubnjar grupe Amadeus bend, i njegova supruga Milena (33) saslušani su u policiji zbog porodičnog nasilja!\nKako Srpski telegraf saznaje, drama u njihovom domu odigrala se u srijedu oko 21 sat, naočigled maloljetnog djeteta, nakon što je Zlatanovićeva nasrnula na supruga jer je odbio da joj kupi novi mobilni telefon.\nNezadovoljna njegovim odgovorom, kao i materijalnom situacijom koja je već neko vrijeme problem u porodici, Zlatanovićeva je nasrnula na muža.


Bivši vođa baskijske ETA-e pred sudom u Parizu\nJosu Ternera je u julu pušten uslovno da sa slobode čeka suđenje, nakon što su advokati apelovali na humanost suda zbog njegovog lošeg zdravstvenog stanja (EPA)\nPosljednji poznati šef baskijske grupe ETA, Jose Antonio Utturicoetxea (69), pojavit će se danas pred pariškim sudom zbog optužbi za terorizam, koje je on nazvao apsurdnim, jer smatra da je doprinio kraju konflikta koji je odnio stotine života u Španiji, prenio je Tanjug pozivajući se na AP.\nKako navodi AP, u jednom od rijetkih intervjua poslije 17 godina na čelu ETA-e, Ternera je ponudio izvinjenje i savjetovao ostale separatističke pokrete da prekinu sa nasiljem, a za sebe je govorio da je promijenjen čovjek.\nŠpanski antiteroristički istražitelji su ga opisali kao krvožednog zagovornika nasilja, koji je vodio pregovore “kako vjetar duva”.\nU maju 2019. godine uhapšen je u mjestu Sallanches u francuskim Alpama, u zajedničkoj operaciji francuske i španske policije.\nKajanje zbog nasilja\nAgencija navodo da je Ternera danas iznemogao čovjek koji se bori sa kancerom i suočava se sa doživotnom zatvorskom kaznom.\nPolicija ga je nekada zvala Mladi bik, a Ternera sada kaže da mu je “izuzetno žao zbog nepopravljive štete koju je ETA nanijela.”\n“Naravno da se izvinjavam žrtvama porodica nastradalih, to se ne može popraviti. Ali, i naš nezavisni pokret je propatio od nasilja španske diktature koja se završila prije više od četiri decenije. Baskija je ulazila u crnu rupu, kulturnu represiju i morali smo da preduzmemo nešto po tom pitanju”, rekao je on za AP.\nPušten je uslovno u julu, da sa slobode čeka suđenje, nakon što su advokati apelovali na humanost suda zbog njegovog lošeg zdravstvenog stanja.\nSada odsjeda u blizini pariškog Trga republike, živi kod svog profesora sa fakulteta, pošto je blizu završetka studija.\nDozvoljeno mu je da bude van kuće po nekoliko sati dnevno.\nEuskadi Ta Askatastuna (ETA), na baskijskom jeziku “Baskija i sloboda”, od 1959. godine je nastojala uspostaviti državu na sjeveru Španije i jugu Francuske. Sjedinjene Američke Države i većina vodstva EU-a je smatraju terorističkom organizacijom.\nZagovornici nezavisnosti Baskije, autonomne pokrajine s oko 2,2 miliona stanovnika na sjeveru Španije, traže njegovo puštanje na slobodu.


Kod komšija vikend rezervisan za Lukavicu: Uživaće se i u tradicionalnim jelima - Volim Danilovgrad\nNaslovna - Novosti - Kod komšija vikend rezervisan za Lukavicu: Uživaće se i u tradicionalnim jelima\nNovosti, NVO Sektor Postavi komentar\nZa vikend će planina Lukavica biti zborno mjesto svih onih koji vole da uživaju u prelijepoj prirodi, ali i u tradicionalnim jelima. U subotu, 20.jula, NVO „Morakovo“ će i ove godine u eko kampu „Tomić“, u mjestu Luka Bojovića, organizovati manifestaciju “Degustacija tradicionalnih jela regiona Krš”.\nPomenuta manifestacija je prvi put organizovana prošle godine sa ciljem da tradicionalna jela postanu dio regionalne ponude u restoranima, da se promovišu prirodni, kulturni i istorijski potencijali regiona sa namjerom da se poboljša turistička ponuda opštine Nikšić, Crne Gore i prekograničnog regiona “Krš”.\nSam region „Krš” obuhvata četiri grada i 22 opštine iz Crne Gore, Hrvatske i Bosne i Hercegovine. Kada je Crna Gora u pitanju riječ je o gradovima Nikšić, Herceg Novi, Kotor i Tivat.\nDrugog dana vikenda, u nedjelju, nekoliko kilometara dalje, na Maloj Lukavici, ispred etno kuće “Moj san” druga NVO iz Župe nikšićke, “Župa u srcu” organizuje “Dan Lukavice”.\nManifestaciju će otvoriti KUD “Ljubo Božanović”, biće organizovana parada konja, kao i izložba domaćih proizvoda sa katuna. Manifestaciju pomenuta NVO organizuje u saradnji sa etno kućom “Moj san” i eko kampom “Luke”, a u sklopu projekta “Da, biram čisto!” koji je podržan kroz program “Za jači glas organizacija građanskog društva”, koji realizuje Fond za aktivno građanstvo (fAKT), a finansira Ambasada SAD-a u Podgorici.\nObje manifestacije počinju u 11 časova.\nPrethodno Raspisan naknadni konkurs za upis u prvi razred srednje škole\nSledeće Problem dječje gojaznosti zahtijeva sinhronizovano djelovanje\n1.CFL: Najviše gledalaca „pod Goricom“, Iskra poražena\nServisne informacije 06.decembar Zbog planiranih radova na mreži, u petak 06. decembra, bez napajanja električnom energijom će …\nU sklopu programa obilježavanja Dana opštine Danilovgrad, Osnovnu školu “Blažo Mraković” posjetio je glumac Davor …


BalkanMagazin :: Saradnja u oblasti železničkog saobraćaja\nutorak, 21. maj 2019 14:02\nU saradnji s kineskim kompanijama realizujemo nekoliko velikih infrastrukturnih projekata, jedan od njih je i modernizacija pruge Beograd-Budimpešta, rekla je prof. dr Zorana Mihajlović prilikom sastanka sa sa kineskim partnerima.\n“Odnosi dva predsednika i naše dve zemlje su sve bolji, što doprinosi bržem razvoju Srbije. U saradnji s kineskim kompanijama realizujemo nekoliko velikih infrastrukturnih projekata, jedan od njih je i modernizacija pruge Beograd-Budimpešta, kao deo globalne inicijative “Jedan pojas, jedan put”. Pokrećemo i nove projekte i verujem da prostora za saradnju ima i sa vašom kompanijom”, rekla je prof. dr Zorana Mihajlović, potpredsednica Vlade Srbije i ministarka građevinarstva, saobraćaja i infrastrukture prilikom današnjeg sastanka sa predsednikom kineske kompanije CRRC ZELC Fu Čengđunom, sa kojim je razgovarala o mogućnostima saradnje u oblasti železničkog saobraćaja.\nFu Čengđun se složio da je prijateljstvo dve zemlje i dva naroda na najvišem nivou, te da odnosi predsednika Srbije Aleksandra Vučića i NR Kine Si Đinpinga predstavljaju pokretačku snagu za dalji razvoj.\nNa kraju sastanka sagovornici su razmenili poklone - potpredsednica Vlade poklonila je predsedniku kompanije CRRC ZELC srpsku azbuku u zlatovezu, rad žena sa sela u okviru inicijative “Uposlimo 1.000 žena u ruralnim područjima”, dok je ona od kineskog kolege dobila maketu voza koje ova kompanija proizvodi i koji se mogu naći i na srpskim prugama.


Suđenje u slučaju „Tilt“ odloženo za kraj marta - KRIK\nObjavio/la KRIK.rs januar 22, 2019\nSuđenje Milovanu Tadiću, pripadniku obezbeđenja kluba „Tilt“, optuženom da je u decembru 2015. godine gostu Slobodanu Vukiću naneo povrede od kojih je preminuo, danas je odloženo zbog privatnih obaveza sudije. Sledeće je zakazano za dva meseca.\nSudija Marina Anđelković rekla je da su joj iskrsle obaveze zbog kojih mora da suđenje odloži. Ona je prethodno obavestila veštake koji je trebalo da svedoče da danas ne dolaze.\n„Ni njima nije odgovaralo zbog lošeg vremena. Zamolili su me pošto je zima da ne dolaze iz Novog Sada“, rekla je sudija i sledeće suđenje zakazala tek za kraj marta.\nBranioci se, međutim, nisu sporazumeli sa sudijom, pa su se pripremili za ispitivanje veštaka i pozvali stručne saradnike.\nNa današnje suđenje Tadić je doveden iz pritvora gde se nalazi od avgusta kada je uhapšen zbog sumnje na trgovinu drogom.\nOptuženi Milovan Tadić blizak je grupi ubijenog kriminalca i vođe navijača Partizana Aleksandra Stankovića zvanog Sale Mutavi. Članovi ove grupe obezbeđivali su beogradske klubove i splavove i učestovali u više nasilnih događaja.\nPosle ubistva Stankovića, grupu je preuzeo njegov najbliži saradnik Veljko Belivuk. Belivuk je i sam učestvovao u tučama u klubovima koje je obezbeđivao zbog čega je i osuđen. On je u maju nepravosnažno oslobođen opužbi za pomaganje u ubistvu Vlastimira Miloševića, a Tadić je tokom suđenja redovno dolazio da ga podrži.\nI pojedini svedoci na suđenju članovi su ove kriminalne grupe.


Izvor: Beta, 12.Jun.2019, 22:44\nFrancuski premijer Eduar Filip izjavio je danas da planira da nastavi s reformama u ekonomiji kako bi pojačala konkurentnost, uz promene penzionog sistema i povlastica za nezaposlene, i da pomogne radnicima iz srednje klase smanjenjem poreza.Filip je pred donjim domom parlamenta izneo prioritete vlade posle dve godine mandata. Odgovarajući na često nasilne proteste gradjanskog pokreta Žuti prsluci čiji se pripadnici od novembra bune protiv politike predsednika Francuske Emanuela Makrona, Filip je priznao da je vlada pogrešila što je ponekad prebrzo donosila odluke i uz nedovoljno konsultovanje javnosti.Kritičari navode da Makronove ekonomske politike favorizuju bogate i velike kompanije i da nisu u kontaktu sa svakodnevnim životom običnog čoveka. Filip je izneo niz ekonomskih reformi koje vlada namerava da sprovede tokom, kako je rekao "Drugog čina" Makronovog mandata koji ističe 2022. godine. Francuski premijer je kazao da će smanjenje poreza biti usmereno na radnike iz srednje klase, uključujući 18 miliona domaćinstava čiji će godišnji prihod sledeće godine biti povećan izmedju 180 i 350 evra u proseku. Reforma sistema beneficija za nezaposlene biće predstavljena sledeće nedelje. Stopa nezaposlenosti u Francuskoj je smanjena na 8,4 odsto početkom godine, što je njen najniži nivo u poslednjih 10 godina, rekao je Filip.Starosna granica za odlazak u penziju ...\nFrancuski premijer Eduar Filip izjavio je danas da planira da nastavi s reformama u ekonomiji kako bi pojačala konkurentnost, uz promene penzionog sistema i povlastica za nezaposlene, i da pomogne radnicima iz srednje klase smanjenjem poreza...Filip je pred donjim domom parlamenta izneo prioritete vlade...


FK Crvena zvezda dala prilog za izgradnju Hrama Svetog Save - VIRALNE\nHome / DRUŠTVO / FK Crvena zvezda dala prilog za izgradnju Hrama Svetog Save\nFK Crvena zvezda dala prilog za izgradnju Hrama Svetog Save\nFudbalski klub Crvena zvezda dao je danas novčanu pomoć za izgradnju Hrama Svetog Save u Beogradu, objavljeno je na sajtu kluba.\nDonaciju hramu u ime kluba uručio je direktor Zvezde Zvezdan Terzić koji je sa igračima bio u poseti.\n„Iz ovog Hrama crpimo snagu za najvažnije utakmice koje nam dolaze, a pre svega za susret sa Kelnom. Nas vezuje mnogo toga – srpstvo, pravoslavlje, ljubav prema Crvenoj zvezdi, kao i zajednički pokrovitelj, kompanija Gazprom koja je pomogla izgradnju predivnog mozaika u kupoli koji smo danas imali posebnu privilegiju i da dodirnemo“, rekao je Terzić.\n„Znamo da se ovde 2019. godine obeležava veliki jubilej, 800 godina od kada je Srpska pravoslavna crkva dobila autokefalnost. Hram Svetog Save nije završen i velika nam je čast što ćemo donacijom pomoći njegovu izgradnju. Sa naše strane to je skroman prilog i nadamo se da će hram biti uskoro završen. Ogromnu većinu vašeg bratstva čine zvezdaši i to nam daje posebnu snagu i veru da ćemo u narednoj evropskoj utakmici sa Kelnom ostvariti povoljan rezultat i da ćemo obradovati sve naše navijače“, rekao Terzić.\nStarešina hrama Svetog Save, arhimandrit Stefan Šarić uručio je ikonu Svetog Save, koju su izradili „veliki zvezdaši koji mahom čine bratstvo hrama“, piše u saopštenju.\nSveštenici su u kripti te crkve danas održali „molitvu za uspeh i blagodarnost u radu“ i poželeli fudbalerima da narednog četvrtka na utakmici protiv Kelna „nastave putem uspeha kojim su krenuli ovog leta“.\n← Prethodna vest Istraživanje: Pad slobode izražavanja u Srbiji odraz nazadovanja demokratije\nSledeća vest → Batut: Registrovano 315 slučajeva malih boginja


Podrazumevana veb lokacija koju kreira registar domena - Office 365\nPodrazumevana veb lokacija koju kreira registar domena\nKada kupite domen u registru domena, kao što su HiChina ponekad podrazumevana Veb lokacija se kreira za vas. Kada u registar kreira na Veb lokaciji, dodaju www CNAME zapis za domen tako da osobe mogu da dođu na lokaciju uz pomoć, na primer, www.yourdomain.com.\nAko niste sigurni da li već imate veb lokaciju sa svojim domenom, proverite tako što ćete otići na veb lokaciju www.vašdomen.com, gde je www.vašdomen.com ime vašeg domena.\nAko imate SharePoint Online javnu veb lokaciju (više nije dostupno) u usluzi Office 365 i već imate veb lokaciju sa prilagođenim domenom, kada Office 365 podesi domen da radi sa Office 365 e-poštom i drugim uslugama, vaša SharePoint Online javna veb lokacija možda neće biti podešena sa URL adresom www.vašdomen.com. To znači da nećete moći da dođete do originalne lokacije u registru domena, ako ga imate, koristeći adresu www.vašdomen.com. Umesto toga, kad posetilac ode do lokacije www.vašdomen.com, videće SharePoint Online javnu veb lokaciju.


Evropska noć istraživača u Beogradu - Domino magazin\nNaučna avantura za sve uzraste\nTrinaesta Evropska noć istraživača pretvoriće 28. i 29. septembra srpsku prestonicu u grad nauke koji će odisati istraživačkim duhom i radoznalošću, uz neizbežne osmehe i oduševljenja svim onim što nauka sa sobom nosi.\nObjedinjeni pod sloganom „Istražuj kroz noć, u znanju je moć“ na desetak gradskih lokacija naučnici iz cele zemlje potrudiće se da nauku približe posetiocima svih uzrasta, da istraživački proces prikažu u svom punom sjaju, ali i da pozovu sve da kroz brojne izazove otkriju na koje to načine nauka oblikuje svet oko nas. I ove godine svi sadržaji u okviru Evropske noći istraživača su besplatni, a zainteresovani će u istraživanje najlepših naučnih večeri moći da se upuste u petak, 28. septembra od 17 časova do ponoći kao i u subotu, 29. septembra od 16 do 20 časova.\nNaučni lov na blago počeće u Biblioteci grada Beograda, odakle će mališani kroz istraživačke zadatke biti upućeni do sledećih lokacija i konačnog cilja gde ih, uz stečeno znanje i uspomene, čeka posebna nagrada. Oni koje od ovakvog istraživanja grada više privlači putovanje planetom moći će pak da se zapute na put oko sveta u svega šezdeset minuta!\nTržni centar „Big Fashion“ samo za Evropsku noć istraživača postaje pravo naučno igralište sa desetinama naučnih priča, izazova i zadataka prilagođenih kako najmlađim, tako i starijim zaljubljenicima u nauku. Pridružujući se proslavi Evropske godine kulturne baštine, ljubitelji arheologije imaće priliku da istraže Lepenski vir i učestvuju u #zaviriuvir izazovu ili otkriju tajne neverovatnih antičkih mozaika. Istražujući vezu čoveka i sveta koji nas okružuje biće preispitani naši odnosi prema životinjama i biljkama uz važne lekcije koje smo od njih naučili kroz vekove.\nCentar za promociju nauke u svom Naučnom klubu otkriće tajne beogradske prošlosti uz pomoć starih fotografija i UV svetlosti. Na ovoj radionici oživeće davno zaboravljena zdanja i priče koje su bile sastavni deo daleko poznatog šarma srpske prestonice. Muzej Vuka i Dositeja ovom prilikom postaje Etno ćoše u kojem će se preplitati etnologija i antropologija, stari zanati i veštine, a oni najspretniji moći će sami da istkaju svoj suvenir koji će ih sećati na ovo naučno druženje. S druge strane, u Francuskom institutu biće otvoreno Evropsko ćoše u kojem će zainteresovane dočekivati mladi srpski naučnici čiji su projekti finansirani od strane Evropske unije. Oni će uz razgovor približiti posetiocima svoje radove i načine na koji su povezani sa svojim evropskim kolegama, a oni najznatiželjniji moći će da otkriju i kako to izgleda privatni život ovih naučnika, daleko od laboratorijskih prostorija i naučnih instituta.\nFakultet za fizičku hemiju otvara vrata svoje eksplozivne laboratorije u kojoj će tokom Evropske noći istraživača zasvetliti komadi grafita, praviće se plazma nalik onoj koja ispunjava beskrajni prostor između planeta i zvezda, a uz šarene balone i sapunicu biće objašnjeno kako se to penom stiže do zdravlja. Ljubitelji matematičkih izazova, igrica i mozgalica u Pedagoškom muzeju moći će da reše ceo vek stare matematičke zadatke koje su njihovi vršnjaci radili na časovima računa, preteči današnje nastave iz matematike.\nPrvi put ove godine Evropska noć istraživača održaće se i u subotu, a za beogradsku publiku pripremljena je Velika naučna avantura koja će trajati od 16 do 20 časova. Na ovom uzbudljivom naučnom putovanju najmlađi posetioci moći će da zavire u učionicu budućnosti, spasu svet od neznanja kroz nekoliko naučnih izazova ili da se pozabave crtanjem onako kako im DNK to savetuje. Oni malo stariji naučiće kako da se oslobode stresa uz pomoć nauke, ali i kako da reše popularne medicinske ili pak tajnovite kriminalističke misterije.\nTokom obe večeri od 17 časova na liniji EKO 1 saobraćaće i naučni autobus. Za vožnju ovim jedinstvenim prevoznim sredstvom karta neće biti potrebna, a putnici će prisutnim istraživačima moći da postave najneobičnija naučna pitanja, da ćaskaju o naučnim istraživanjima i nedoumicama, pretvarajući autobus u najveći putujući eksperiment u gradu.\nU susret ovoj velikoj naučnoj zabavi, Beograđane i njihove goste tokom predstojećeg vikenda, 22. i 23. septembra, očekuje nekoliko naučnih druženja. Tako će Veliki naučni šou biti održan u „Big Fashion“ tržnom centru u subotu od 16 do 20 časova. Zabavni naučni eksperimenti i radionice dočekaće posetioce tržnog centra „Ušće“ u subotu i nedelju od 11 do 14 časova. Veselo uz malu dozu nauke biće i u Kombank dvorani gde će naučnici dočekivati posetioce u subotu od 18 do 20 časova i u nedelju od 12 do 14 časova.\nEvropska noć istraživača, koja se održava u više od dvadeset gradova u Srbiji, finansirana je iz programa „HORIZON 2020“ koji predstavlja najveći program Evropske unije za istraživanje i inovacione delatnosti, a u okviru potprograma Marija Sklodovska-Kiri. Sva naučna dešavanja realizuju se kroz tri projekta.\nSve informacije o sadržajima, lokacijama i satnici Evropske noći istraživača moguće je proveriti na sajtu www.nocistrazivaca.rs.\nPrethodni članak Još jedno sjajno druženje u Bloku 19a na Novom Beogradu\nSledeći članak Zašto je nar najbolje jesenje voće\nevropska noć istraživača 2018noć istraživača


Rusija nam poklanja 80 miliona dolara u oružju - 12.11.2016, Sputnik Srbija\nRusija nam poklanja 80 miliona dolara u oružju\nU situaciji u kakvoj je srpska vojska, nama znači da nam neko pokloni i pola topa i dve puške, a dobićemo šest MiG-ova i tridesetak tenkova, kaže za Sputnjik... 12.11.2016, Sputnik Srbija\npolitika, vesti, srbija, miroslav lazanski\n© Tanjug / DRAGAN KUJUNDZICMiroslav Lazanski\nU situaciji u kakvoj je srpska vojska, nama znači da nam neko pokloni i pola topa i dve puške, a dobićemo šest MiG-ova i tridesetak tenkova, kaže za Sputnjik vojni analitičar Miroslav Lazanjski.\nPosle informacije da je predsednik Rusije Vladimir Putin odobrio Srbiji isporuku šest „MiG-ova 29“ i kontingent oklopnih vozila, oglasio se i predsednik Srbije Tomislav Nikolić koji je za Sputnjik rekao da je taj gest znak iskrene saradnje, poverenja i prijateljstva dve države.\nNikolić: Ruski „migovi“ znak iskrene saradnje i prijateljstva\n11 Novembar 2016, 11:53\nIpak, „neverne Tome“ već su postavile pitanje da li je prepreka za realizaciju cena remonta postojećih letelica. Kako pišu „Večernje novosti“ o toj temi se iza zatvorenih vrata razgovaralo na nedavnoj sednici Mešovitog komiteta za saradnju između dve države u Suzdalju, ali je tek posle intervencije ruskog ministra odbrane Sergeja Šojgua cena postala prihvatljiva za Srbiju.\nStručnjaci navode da bi posao sa Rusijom bio epilog višegodišnjih napora države da, posle tri decenije, temeljno obnovi ratnu avijaciju. Zastarelo vazduhoplovstvo i sve bliži datum isteka roka srpskim „MiG-ovima“ najveći su problem naših oružanih snaga. Vojni analitičar Miroslav Lazanski nema dilemu da li bi za Srbiju taj dogovor bio isplativ.\n„U situaciji u kakvoj je srpska vojska, nama znači da nam neko pokloni i pola topa i dve puške! Jako je dobro da dobijemo te MiG-ove zato što na taj način piloti nastavljaju da treniraju na avionima iste generacije. Ne bismo izgubili pilotski sastav, a realno ga je teško nadoknaditi pošto se zna koliko traje obuka za nadzvučni avion, a i piloti bi toliko-koliko držali korak sa modernim tehnologijama. Svestan sam da taj broj aviona ne obezbeđuje adekvatnu snagu za rat, ali jeste dovoljan za kontrolu vazdušnog prostora i da koliko/toliko držimo paritet sa susednim državama“, izjavio je Lazanski.\nOdržavaćemo vojne vežbe sa kim hoćemo\n1 Novembar 2016, 16:10\nLazanski kaže da sa šest ruskih MiG-ova i četiri već postojeća, Srbija neće imati ni jednu celu eskadrilu, ali je i to bolje nego ono što sada imamo. Ti avioni su već leteli, mogu da lete još određeni broj godina, a ako ih Rusi još malo remontuju to bi bilo kao da ih kupujemo po punoj ceni za polovne avione, dakle, više od 100 miliona dolara.\n„Ovako ćemo ih dobiti, uz remontnu cenu koju su oni odobrili, za 20 miliona dolara. Prema tome, Ruska Federacija planira da Vojsci Srbije pokloni najmanje 80 miliona dolara, a možda i više“, kaže Lazanjski.\nSrbija nema para za „Buk“\nNa sastanku mešovite komisije bilo je reči i o nabavci PVO sistema „Buk“, ali je procenjeno da naša država trenutno nije u stanju da izdvoji novac za tu vrstu tehnike. „Buk“ je jedan od najpopularnijih raketnih sistema za odbranu neba na svetu. Njegova cena, nezvanično, iznosi oko 60 miliona dolara po jednom divizionu.\nIza zatvorenih vrata: Koje oružje je Putin obećao Vučiću?\n30 Oktobar 2015, 14:31\n„’Buk‘ nije jeftin, ali ipak manje košta od S-300. On bi bio veoma kompatibilan sa našim već postojećim sistemima ’Kub‘ i ’Neva‘. Odlično bi se uklopio i Srbija bi imala jako dobro zaokružen sistem PVO-a, ali nisam siguran da imamo te pare, a ni da Rusi to žele da poklone. Ja sam dosta skeptičan, saga oko nabavke ruskog oružja traje već tri godine. Jedno vreme nismo znali šta hoćemo, jedno vreme se nismo usuđivali da od Rusa tražimo da kupimo ili dobijemo, a kada smo nadvladali strah, onda je MMF imao neke svoje zabrane. Zbog svih tih priča, ako bismo dobili bar pola od onoga što piše u novinama, ja bih bio jako sretan. Za sada je izvesna kupovina šest MiG-ova i tridesetak tenkova T72 b3 modernizovane verzije T72, koji je bolji od našeg postojećeg T84.“\nVek upotrebe lovačke avijacije Vojske Srbije ističe 2018. i 2019 godine, što znači da je poslednji čas da počne remont postojećih letelica. Postoje i najave da će se u budžetu za 2017. godinu prvi put posle više godina naći i novac namenjen ratnom vazduhoplovstvu.


Vesti online / Sport / Fudbal / Van Dajk: Protiv Mesija si nemoćan\nMesi protiv Van Dajka\n- Kada igraš protiv Mesija, a on izađe na teren u svom najboljem izdanju, onda si potpuno nemoćan. Drago mi što ne igram u Španiji i što ne moram da se borim s njim svake sezone. Postigao je dva gola protiv nas i veoma sam razočaran ishodom - rekao je Van Dajk.\nKako tvrdi, "redsi" ne gube nadu u prolazak dalje.\n- Jasno je koliko nas čeka težak zadatak na Enfildu posle 0:3, ali poznato je da se nikad ne predajemo i da verujemo u svoje kvalitete. I u Barseloni smo pokazalo da možemo da napravimo nekoliko velikih šansi protiv njih i da ih dovedemo u problem. Oni imaju ekstra kvalitet u Mesiju, koji dođe do izražaja kada god on to poželi, ali učinićemo sve što možemo da se plasiramo u finale - zaključio je Holanđanin.


Asfaltirana saobraćajnica i šetalište prema brani “Gorica” | Trebinje Danas\nAsfaltirana saobraćajnica i šetalište prema brani “Gorica”\n30.08.2021. u 11:33\nSaobraćajnica prema brani “Gorica” je asfaltirana, a uređena je i pješačka staza što će značajno olakšati saobraćajnu komunikaciju između gradskih naselja, dok će novim šetalištem biti stvoreni uslovi za uživanje u ljepotama rijeke Trebišnjice i okolnog područja.\nVrijednost ovog projekta je oko 750.000 KM bez PDV-a koga je finasiralo preduzeće “Hidroelektrane na Trebišnjici”.\nNa ovaj način brana “Gorica” je uređenom saobraćajnicom i šetalištem povezana sa centrom grada.\nOstalo je još neuređeno desetak metara u blizini brane i manji dio šetališta, što će biti završeno ovih dana.\nSaobraćajnica ima dvije trake ukupne širine 5m i dužine 2km, sa pješačkom stazom uz korito rijeke Trebišnjice duž cijelog puta, širine oko 1.5m.


Završeno Decanter ocenjivanje - vino.rs\npetak, 06 maj 2022 18:22\nFoto: Decanter 2022 / Nic Crilly Hargrave\nTako obiman zadatak postavljen je pred tri stotine internacionalnih vinskih eksperata među kojima je 60 sa titulama Masters of Wine i Master Sommeliers.\nPrva runda ocenjivanja završena je 30. aprila nakon čega je krenula „borba“ za platinaste nagrade i zvanja Best in Show od 3. do 7. maja, a zvanični rezultati biće poznati 7. juna 2022. godine.\nZa vinare iz regiona bitna je novina da su pripremljena dva sudijska panela posebno posvećena vinima Balkana koje predvode Kerolajn Gilbi MW i novinar Džozef Darel, oboje veoma dobro upoznati sa karakteristikama teroara i specifičnostima autohtonih i lokalnih sorti koje su ranije često bile i slabije ocenjene na Decanteru zbog razlika u odnosu na dobro poznata internacionalna grožđa. Uz učešće pojedinih ocenjivača iz regiona može se reći da ovogodišnje nadmetanje donosi daleko veća očekivanja vinarima sa Balkana.\nKad je sam proces ocenjivanja u pitanju puno se radi na fer-pleju. Vina su radi što približnijih uslova u svakom flajtu (već regionalno opredeljenom) podeljena prema zemlji iz koje dolaze, regionu, boji, sorti grožđa, stilu, berbi i ceni.\nCenovni razred ima posebno značenje pa su etikete svrstane u one koje koštaju do 9,99 funti, što je početni nivo cena, srednji donji (od 10 do 14,99), srednji gornji (od 15 do 19,99), premijum vina (od 20 do 29,99), super premium (od 30 do 49,99), te butik/ikon klasu preko 50 funti.\nU procesu ocenjivanja prvo se dodeljuju bronzane (86-89 poena), srebrne (90-94) i zlatne medalje (95-96), u drugom stepenu se degustacijom između zlatom ocenjenih vina pojedina nagrađuju platinastom medaljom (97-100 poena), a posebno zanimljiva je činjenica da ako vino košta ispod 15 funti osvaja i priznanje Value Platinum što je neka potvrda best buy odrednice.\nKonačno, na posebnoj sesiji ocenjivanja četiri kopredsednika žirija se nakon ponovne degustacije opredeljuju između nosilaca platinastih odličja koja će vina poneti i naslov Best in Show uključujući sveukupne odlike vina od sortnosti do cene.\nSve sudije, uključujući starije sudije među kojima je od ove godine i Igor Luković iz Srbije, kao i regionalne predsedavajuće, nadgledaju četiri kopredsednika: Ronan Sejburn MS, Sara Džejn Evans MV, Endrju Džeford i Majkl Hil Smit MW. |


Rajaner mora da otkazuje letove, za to krivi Boing 737 max - Biznis Telegraf.rs\n16/07/19 | 11:47 ≫ 12:57\nRajaner je stopu rasta putnika za leto 2020. godine srezao na tri odsto sa ranijih sedam procenata,\nNajveći evropski niskotarifni avio-prevoznik, Rajaner, smanjio je prognozu rasta broja putnika za iduće leto zbog mogućeg dodatnog kašnjenja isporuka aviona Boing 737MAKS.\nRajaner je stopu rasta putnika za leto 2020. godine srezao na tri odsto sa ranijih sedam procenata, što znači da očekuje da će godišnji rast prometa u poslovnoj godini koja završava u martu 2021. opasti sa 162 miliona putnika na oko 157 miliona, prenosi agencija Rojters.\nAvio-kompanija se nada da će Boingovi prizemljeni avioni MAKS ponovo poleteti pre kraja godine, i da će prve nove letelice ovog modela koje je Rajaner naručio biti isporučen u januaru i februaru 2020. godine. Ipak, tačan datum je neizvestan zbog čega je Rajaner revidirao svoj letnji raspored letenja za 2020. godinu na bazi računice da će preuzeti 30 umesto predviđenih 58 aviona.\nOva vazduhoplovna kompanija smatra da može mesečno da očekuje isporuke od najviše šest do osam novih aviona Boing 737MAKS do maja 2020. godine.\n- Boing se nada da će paket dokumentacije za dobijanje sertifikata dostaviti regulatorima do septembra i da će ubrzo nakon toga avioni biti vraćeni na letove - naveo je glavni izvršni direktor Rajanera, Majkl O`Liri, u dopisu investitorima.\n- Smatramo da bi bilo pametno da u planovima taj datum pomerimo za nekoliko meseci, možda čak i do decembra - dodao je O''Liri.\nTakođe je napomenuo da, s obzirom na to da je Rajaner naručio model Boing MAKS200s, koji su varijanta MAKS letelica, oni će morati da dobiju zaseban sertifikat američke Federalne uprave za vazduhopovstvo (FAA) i Evropske agencije za bezbednost vazdušnog saobraćaja (EASA).\n- Rajaner očekuje da će MAKS200 dobiti odobrenje za letove u roku od dva meseca nakon povratka aviona MAKS u funkciju - napisao je O''Liri.


British Motors u 2018. godini – AUTOSRBIJA.CLUB\nNačin na koji Jaguar Land Rover grupacija odgovorila na izazove globalnog automobilskog tržišta obezbedio je rast prodaje i veliko interesovanje za Jaguar i Land Rover. Velike investicije u razvoj novih modela, moderan dizajn, vrhunski kvalitet i vizija za budućnost, samo u ovoj godini obezbedile su nagradu svetskog automobila godine za model Jaguar F Pace, nagradu za najbolji dizajn u svetu za Range Rover Velar, a električni Jaguar I-Pace osvojio je nagradu za automobil godine u Nemačkoj, što je ogroman uspeh. Interesovanje za automobile renomiranog britanskog proizvođača Jaguar Land Rover grupacije raste i u Srbiji. Ekskluzivni distributer Jaguar i Land Rover vozila za Srbiju i Crnu Goru, beogradska kompanija, British Motors osnovana je pre nešto više od 2 godine. Na tržištu sa razvijenom konkurencijom u premium segmentu, pozicionirala se i postigla izvanredne rezultate, tako da danas, samo dve i po godine od osnivanja zapošljava 65 ljudi u svojim prodajno-servisnim objektima u Srbiji i Crnoj Gori. Iako nova na tržištu, beleži sve veću prodaju i interesovanje za brendove koje zastupa.\nU protekloj godini premašila je prodajne planove i postavila čvrste temelje za dalji razvoj poslovanja u narednoj godini. Ostvarena je prodaja od gotovo 400 vozila u ovoj kalendarskoj godini. U ukupnoj prodaji Jaguar modeli čine oko 20%, dok Land Rover modeli čine čak 80 % prodaje. Najprodavaniji model sveukupno je Range Rover Sport, koji je u ukupnoj prodajnoj brojki svaki četvrti prodati automobil.\nU narednoj godini biće lansirana dva nova modela, i to nova generacija Range Rovera Evoque, kao i potpuno novi Jaguar I-Pace, prvi potpuno električni model iz JLR grupacije. Premijera ovih modela očekuje se na 54. Međunarodnom salonu automobila u Beogradu, u martu naredne godine. Pored toga što obezbeđuje svim vlasnicima Jaguar i Land Rover vozila i budućim kupcima široku ponudu pogodnosti prilikom plaćanja, sa ciljem unapredjenja finansijske ponude i omogućavanja boljih uslova za nabavku poslovnom sektoru, British Motors grupaciji se početkom decembra priključila i kompanija AKS Fleet Solution. AKS Fleet Solution se bavi unapređenjem konkurentnih rešenja i usluga sa ciljem da se klijentima što više olakša proces nabavke, održavanja i menadžmenta voznog parka.\nKonkretno, to je usluga „full fleet“ menadžmenta i obuhvata dugoročni zakup novih putničkih i lakih komercijalnih vozila uz pružanje kompletne usluge upravljanja voznim parkom/flotom vozila u skladu sa zahtevom i potrebama klijenata.\nTrenutno, kompanija upravlja flotom od preko 1000 vozila a njen asortiman obuhvata menadžment flote vozila, kao i ugovore o održavanju i servisu vozila. *AKS Fleet Solution je partner kompanije Alphabet za teritoriju Balkana. Kompanija Alphabet je divizija BMW grupacije i lider u segmentu rešenja za mobilnost u poslovnom sektoru za Evropu, Aziju i Australiju.


Tradicionalno dobri odnosi Srbije i Kube\nTanjug 12. februara 2019. 11:39\nNOVI SAD – Novi oblik saradnje Srbije i Kube na polju obrazovanja, kulture i privrede razmatrani su na sastanku ambasadora Kube u Srbiji Gustava Trista del Toda i gradonačelnika Novog Sada Miloša Vučevića.\nRazmatrani su novi oblici saradnje kroz aktivnosti koje će Novi Sad imati u narednom periodu, kao ovogodišnji omladinski centar Evrope, a u susret 2021. godini kada će biti Evropska prestonica kulture.\n„S tim u vezi, planirano je da Novi Sad u prvoj polovini ove godine ugosti kubanski balet svetskog renomea i priušti publici u Srbiji do sada neviđeni spektakl u vidu baletskih predstava sa Havane u Srpskom narodnom pozorištu“, saopšteno je iz kabineta gradonačelnika Novog Sada.\nTradicionalno dobri odnosi Kube i Srbije reflektuju se, rekao je Vučević, i na mikroregione i gradove u Srbiji koji popularišu kubansku kulturu.\n„Jedna od konkretnih tačaka doticanja dveju kultura i festival ‘Kubanero salsa’, koji Grad podržava više od decenije“, rekao je Vučević.


Novembar, 2010 No. 140\nNACRT STRATEGIJE O MEDIJIMA 22. NOVEMBRA\nNacrt strategije o reformi medijskog sektora u Srbiji biće predstavljen na okruglom stolu 22. novembra, nakon čega će se pristupiti izradi konačnog dokumenta strategije, saopštila je Nataša Vučković-Lesendrić, pomoćnica ministra kulture zadužena za medije. Kako je ranije najavljeno, dokument strategije trebalo bi da se nađe pred Vladom Srbije početkom decembra.\nNOVA ADRESA, NOVO IME I NOVI ORGANIZACIONI KONCEPT\nOd 1. novembra kompanija Ringier d.o.o. (član Asocijacije medija) u Srbiji promenila je poslovno ime u Ringier Axel Springer d.o.o. Kompanija u Srbiji izdaje dnevne novine „Blic“ i „Alo“, besplatne dnevne novine „24 sata“, nedeljnike „Blic Žena“, „Puls“ i NIN i internet izdanja „Blic online“, „Žena online“, SuperOdmor.rs i NonStopShop.rs. Istovremeno sa promenom imena kompanija je promenila adresu i uselila se u nove, savremeno opremljene prostorije u ulici Žorža Klemansoa 19 u Beogradu. Uz novo ime i novu adresu usledila je i primena potpuno novog poslovnog koncepta u proizvodnji informativvnih sadržaja.\nKompanija Ringier Axel Springer Media AG pokrenula je prvu integrisanu redakciju u regionu. Integrisana redakcija nastala je spajanjem redakcijskih timova dnevnih novina „Blic“, besplatnih dnevnih novina „24 sata“ i internet izdanja „Blic online“ (Blic.rs) i „Žena online“ (Zena.rs). Integrisana redakcija, koja na ovim prostorima predstavlja apsolutnu novinu, uvedena je sa željom da se korisnicima pruži što kvalitetniji sadržaj i pravovremene informacije. “Ovako se u potpunosti iskorišćavaju potencijali pojedinačnih redakcija. Svi proizvodi dobijaju na kvalitetu, a bitna novina je da uporedo razvijamo štampana i internet izdanja, pa po brzini sada možemo da se takmičimo i sa svetskim TV kućama”, kaže Veselin Simonović, glavni i odgovorni urednik nove integrisane redakcije. Oko 200 urednika, novinara, korektora, redaktora, fotoreportera, dizajnera... radi u najbolje opremljenom medijskom centru u regionu. Zaposlenima su na raspolaganju najsavremeniji računari, a centralno mesto u novoj integrisanoj redakciji zauzimaju urednički desk i veliki video zid, sačinjen od 18 LCD ekrana dijagonala 116 centimetara, na kojem se prikazuju najvažnije informacije za rad zajedničke redakcije. Novinari i urednici rade u najmodernijem uredničkom sistemu “Woodwing”, koji ubrzava i olakšava rad u štampanim i internet izdanjima.\nSVEČANO OTVORENA OBNOVLJENA BOSKA\nU Banjaluci je svečano otvorena renovirana robna kuća Boska, zajednički poslovni poduhvat konzorcijuma srpskih kompanija Zekstra i Delta (pridruženi član Asocijacije medija).\nOtvaranjem Boske završena je još jedna značajna investicija kompanija iz Srbije na tržištu Republike Srpske i time napravljen novi korak u razvoju inače dobrih ekonomskih odnosa Republike Srbije i Republike Srpske. Početak rada obnovljene Boske svečano je označio predsednik Vlade Republike Srpske Milorad Dodik sa predsednikom Zekstra Grupe Draganom Đurićem, a u prisustvu predsednika Delta Holdinga Miroslava Miškovića.\nZekstra i Delta Holding, renomirane svojim ulaganjem, renoviranjem i modernizacijom ovog prostora, učinili su da Boska zablista u novom sjaju i da ponovo postane atraktivno mesto u kojem će se sa uživanjem kupovati. Rekonstrukcija 11.500 m² poslovnog prostora BOSKE realizovana je u rekordnom roku – za svega četiri meseca! U rekonstrukciju je uloženo više od 3.000.000 EUR, a novi posao u Boski će pronaći 150 ljudi.\nNova Boska nudi građanima raznovrsnu kombinaciju više od 40 modnih i sportskih brendova za sve generacije.\nUPRAVNI ODBOR „DNEVNIK HOLDINGA“ PRIHVATIO PONUDU VAC\nUpravni odbor „Dnevnik holdinga“ prihvatio je odluku Vlade Vojvodine o načinu prihvatanja ponude VAC-a, kojom ta medijska grupacija poklanja svoj vlasnički udeo od 55 odsto zaposlenima u preduzeću „Dnevnik Vojvodina pres“, odnosno listu „Dnevnik“ – saopšteno je posle sednice ovog odbora. Pokrajinska Vlada je pre nešto više od mesec dana odlučila da prihvati ponudu VAC-a na osnovu koje će ova kompanija preduzeću „DVP“ otpisati dug od 1,8 miliona evra, dok će ostatak od 1,4 miliona evra Novosađani vratiti posle pet godina počeka, bez kamate i na rate. Uslov nemačke kompanije bio je da „Dnevnik holding“ odustane od najavljenih tužbi i međusobnih potraživanja.\nVlada Vojvodine je prihvatanje ove ponude uslovila time da pokrajinska vlast preko „Dnevnik holdinga“, čiji je vlasnik, postavlja glavnog i odgovornog urednika lista „Dnevnik“ i zamenika generalnog direktora „Dnevnik Vojvodina presa“. Akcije koje je do sada imao VAC, a koje će sačinjavati 55 odsto od ukupnog udela pripašće zaposlenima u „DVP“, od kojih većinu čine zaposleni u listu „Dnevnik“.\nMeđutim, na osnovu odluke vojvođanske Vlade, oni ipak neće slobodno raspolagati „poklonjenim“ akcijama, jer je predlog da oni ne mogu da prodaju svoje akcije drugim privatnim ili fizičkim licima narednih deset godina. Vlada Vojvodine je ovo objasnila željom da budu stvoreni „stabilni uslovi za nesmetan rad i poslovanje tog preduzeća i onemogućene zloupotrebe\nMAGAZIN „MOJA BEBA“ NA TRŽIŠTU BIH\nPosle Srbije i Makedonije magazin "Moja beba" od ovog meseca biće dostupan i čitaocima u Bosni i Hercegovini. Magazin izdaje "Color Media BH", članica "Color Press Grupe" (član Asocijacije medija). Glavna urednica je Jelena Joksimović, dugogodišnja urednica BiH izdanja magazina "Ljepota i zdravlje". "Moja beba" se prodaje po ceni od 1,50 KM (0,75 EVRA) a početni tiraž je 15.000 primeraka.\nPOŠTA SRBIJE UPUTILA PET MILIONA DINARA POMOĆI KRALJEVU\nJavno preduzeće PTT saobraćaja „Srbija“ (pridruženi član Asocijacije medija) odlučilo je da, među prvima, uputi pomoć u iznosu od 5.000.000 dinara Opštini Kraljevo i njenim građanima postradalim u zemljotresu. Pošta Srbije, kao društveno odgovorno preduzeće, na ovaj način želi da doprinese da se što pre saniraju oštećenja nastala posle zemljotresa, koji je pogodio ovo područje i da sve vitalne funkcije u Gradu Kraljevu i okolnim mestima što pre profunkcionišu. Istovremeno je Upravni odbor JP PTT saobraćaja «Srbija» odlučio da se uplate pomoći za postradale u Kraljevu koje vrše fizička lica na šalterima PTT oslobađaju naplate provizije.\nNA TRŽIŠTU „ELLE PREMIUM“\nIzdavačka kuća Adria Media Srbija (član Asocijacije medija) lansirala je na tržište novembarsko izdanje magazina „Elle“ na obimu od 250 stranica i u vrhunskoj štampi. Uređenju novembarskog broja posvećena je izuzetna pažnja, tolika da je broj dobio i dodatnu oznaku „Premium“. Da bi ovaj broj „Elle“ magazina opravdao ovu posebnu oznaku potrudio se i Dušan Reljin modni fotograf poreklom iz Srbije za koga kažu da je među deset najtraženijih na svetu. On je za ovu priliku doputovao specijalno iz Njujorka kako bi svojim autorskim pristiupom doprineo ukupnom izgledu „Elle Premijuma“.\nTELEKOM SRBIJA POMAŽE KRALJEVČANIMA\nKompanija Telekom Srbija uputila je tri miliona dinara novčane pomoći opštini Kraljevo, kako bi se sanirale neke od posledica zemljotresa koji je zadesio taj kraj Srbije.\nOva sredstva uplaćuju se na namenski žiro račun opštine, sa ciljem da se pomogne ljudima, institucijama i objektima, koji su pretrpeli najveće štete. Pored novčane pomoći za najugroženije Kraljevčane, kompanija je pozvala svoje zaposlene da upute zahteve za solidarnu pomoć koja im sleduje od strane poslodavca u slučajevima elementarnih nepogoda. Interna komisija Telekoma Srbija za procenu stanja na objektima izaći će na teren i posle procene štete dodeliti finansijsku pomoć zaposlenima, kako bi obnovili svoje domove. Objekti i infrastruktura Telekoma Srbija u Kraljevu nisu pretrpeli značajniju štetu, a poslovnica u centru Kraljeva vrlo brzo je osposobljena za rad.\nOTVOREN REGIONALNI CENTAR TANJUGA\nLoznica je dobila Regionalni centar nacionalne Novinske agencije TANJUG (član Asocijacije medija). Sporazum o saradnji između Tanjuga i grada Loznica potpisali su direktorka Branka Đukić i gradonačelnik Loznice Vidoje Petrović.\nTanjug je u Loznici i do sada imao stalnog dopisnika, ali sada je ekipa proširena, a obezbeđen je pristojan prostor i oprema.\n- Ni Loznica ni Tanjug, kao što su godinama bili po strani, više ne stoje u mestu, zato što smo mi tako rešili i zato, razume se, što imamo odgovarajuću podršku - rekla je Branka Đukić, a gradonačelnik Petrović je podsetio da je Loznica otvoren grad, koji ima prepoznatljiv imidž u Srbiji, koji od juče je bogatiji za još jedan medij.\nADRIA MEDIA SRBIJA: SPECIJALNI DODATAK U SVIM IZDANJIMA\nAdria Media Serbija (član Asocijacvije medija) pripremila je specijalni dodatak posvećen finansijama i osiguranju. Dotatak štampan na 32 strane biće tokom novembra distribuiran uz sva izdanja Adria Media Srbija. To znači da će potencijalni čitaoci zainteresovani za kvaltetne informacije iz ove oblasti moći da ga pronađu u Elle, Cosmopolitan, Men’s Health, National Geographic, Sensa i Story. Ukupan tiraž ovog specijalnog dodatka je 195.000 primeraka a sponzorisala ga je Alfa Banka.\nZA NOVINE U NEMAČKOJ OSTAJE SNIŽENA STOPA PDV\nSavezno udruženje nemačkih izdavača novina (BDZV) pozdravilo je opredeljenost države da nastavi sa primenom snižene stope PDV na novine, koje je na nedavno održanom kongresu distributera izneo nemački ministar kulture Bernd Nojman. Prema rečima ministra Nojmana Vlada se ponovo opredelila za 7% PDV-a za novine, što je značajno za izdavače koji još prolaze kroz krizni period, ali je ova mera značajna i za čitaoce, odnosno kupce štampe koji bi se u slučaju povećanja PDV, a time i cene novina, morali odreći ovog troška. U Nemačkoj inače za manji broj proizvoda kao što su novine, časopisi, knjige, ulaznice za kulturne manifestacije, mnoge umetničke predmete, zatim prehrambene proizvode važi stopa PDV od sedam odsto, dok za sve ostale robe i usluge PDV iznosi 19 procenata.\nAMERIČKI IZDAVAČI SE BORE SVIM SREDSTVIMA\nPredsednik i izvršni direktor Novinske asocijacije Amerike, Džon F. Sturm u specijalnoj izjavi namenjenoj javnosti saopštio je da su nedavno izneseni rezultati oditorskih kuća potvrdili ono što su u NAA već znali. Po njemu je potvrđena činjenica da su američki izdavači dnevnih novina mnogo žilaviji nego što se to moglo pomisliti na početku ekonomske krize. Da bi preživeli upustili su se u oštru borbu za povećanje ukupnog broja čitalaca i ukupnog prihoda - ne birajući sredstva. To znači da su još veću pažnju posvetili kako štampanim izdanjima tako i njihovoj onlajn i mobilnoj varijanti. Prema tome – novine u svim njihovim oblicima nastavljaju da budu jedan od osnovnih oblika informisanja odraslih u Americi. Ovo potkrepljuju podaci prema kojima je čak 71 odsto od 165,6 miliona ljudi čitalo novine u jednom od njihovih pojavnih oblika tokom sedmice. To potvrđuje i podatak da je tokom septembra 2010. godine bilo čak 102,8 miliona pojedinačnih poseta nekom od novinskih sajtova što znači da je obuhvaćeno čak 61 odsto odraslih korisnika Interneta u Americi.\nCOCA-COLA LANSIRA BOŽIĆNU KAMPANJU U 90 ZEMALJA\nKompanija Coca-Cola je u završnim pripremama za lansiranje božićne kampanje. Ovogodišnja kampanja će biti lansirana u 90 zemalja širom sveta. U okviru kampanje predviđeni su tv spotovi, outdorr reklame, bioskopi, digitalni mediji i “in-store” promocije. Kampanju vodi Coca-Cola Nenačka, a “krivac” za sve ostalo je McCann Erickson Madrid.\nHOLANĐANI NAJČEŠĆI POSETIOCI INTERNETA\nNedavno su saopšteni podaci o učestalosti i dužini poseta Internetu u evropskim zemljama. Podaci se odnose na ponašanje korisnika u Septembru 2010. godine i ukazuju da su Holanđani evropski šampioni po oba osnova. U septembru 2010. svaki ispitani Holanđanin je u proseku posetio Internet 78,2 puta, a na te posete je tokom mesec dana potrošio 31,9 sati. Na drugom mestu su Britanci sa 71,3 posetom, a treći su Francuzi sa 68,4 poseta. Evropski prosek za septembar je bio 58,9 poseta po jednom ispitaniku. Najviše vremena je provedeno u pretraživanju potrala, a najmanje za e-mail komunikaciju.\nU AUSTRIJI «KRONEN-ZEITUNG» NA PRVOM MESTU\nPrema nedavno saopštenim rezultatima oditovanja tiraža nacionalnih dnevnih listova u Austriji na superiornom prvom mestu je «Kronen-Zeitung». Vodeći austrijski dnevnik ostvario je radnim danima prosek od 817.549 prodatih primeraka, a nedeljom 1.341.209 primeraka. Na drugom mestu je «Kurir» sa prosekom od 161.996 radnim danima i 317.616 nedeljom. Na trećoj poziciji je najmlađi austrijski dnevnik «Oesterreich» koji inače kombinuje plaćenu i besplatnu varijantu. Sa onom plaćenom dostigao je cifru od 144.446 primeraka, a besplatno nedeljno izdanje ima triraž od 410.868 primeraka.\nKANDIDATURA UKRAINE ZA WAN-IFRA KONGRES 2012\nUkrainski predsednik Viktor Juščenko izrazio je spremnost da Ukraina bude domaćin Svetskog novinskog kongresa 2012. godine koji tredicionalno organizuju Svetska asocijacija novina i novinskih izdavača (WAN-IFRA). Juščenko je izjavio da bi to bio značajan doprinos razvoju medija u ovoj zemlji, a da bi najbolji termin za održavanje bio onaj koji se poklapa sa održavanjem Evropskog šampionata u fudbalu. Predlog je iznet za vreme dvodnevne posete Ukraini Kristofera Raisa, izvršnog direktora WAN-IFRA.\nUGANDA: PRESUDOM PROTIV OBJAVLJIVANJA IMENA HOMOSEKSUALACA\nVisoki sud u Kampali (Uganda) po hitnom postupku je doneo presudu kojom se novom, lokalnom magazinu “Rolling Stone” zabranjuje dalje objavljivanje homoseksualaca u ovoj zemlji. Magazin je prvobitnno uz “opasku” da se radi o homoseksualcima koje treba obesiti objavio listu sa sto imena. Nakon toga usledila su imena i fotografije 20 “generala” homoseksualnog pokreta u Ugandi. “Rolling Stone” je novoosnovani magazin u Ugandi sa tiražom od 2.000 primeraka. U avgustu ove godine lansirali su ga diplomci o Kampala Makerere University, koji je omiljena destinacija hrišćanskih propovednika koji vode krstaški rat protiv homoseksualizma u Ugandi.\nU AUSTRALIJI PORASTAO PRIHOD OD ONLAJN OGLAŠAVANJA\nUkupan prihod po osnovu onlajn oglašavanja u Australiji dostigao je tokom trećeg kvartala ove godine rekordan iznos od 571,75 miliona dolara. U odnosu na isti kvartal prethodne godine reč je o porastu prihoda od 105,5 miliona dolara, odnosno 23 odsto. Ono što raduje stručnjake za ovu oblast je činjenica da je porast zabeležen praktično u svim kategorijama onlajn oglašavanja.\nJUŽNA AFRIKA: SUNDAY TIMES ŠTAMPA ZULU IZDANJE\nJužnoafrički vodeći magazin „Sunday Times“ odlučio je da pokrene izdanje na zulu jeziku u nastojanju da dopre do nove čitalačke publike. U tiražu od 10.000 primeraka Zulu izdanje magazina odštampano je na 32 stranice. Sadržaj je namenjen selekciji najboljih tema iz svih segmenata osnovnog izdanja magazina „Sunnday Times“ na engleskom jeziku.\nMARDOK STAVIO KARTE NA STO EVROPSKE KOMISIJE\nMedijski mogul Rupert Mardok odlučio je da definitivno otvori karte i stavi ih na sto Evropske Komisije. Njegova kompanija News Corporation uprkos protestima u Velikoj Britaniji obavestila je Evropsku komisiju o nameri da kupi 61 procenat akcija satelitskog emitera BskyB koje još nisu u njenom vlasništvu čime bi Mardokova kompanija postala većinski vlasnik ove tv kompanije. Evropska komisija na čelu sa komesarom za zaštitu konkurencije Joakinom Almunjom ima, 25 radnih dana (rok teče od 4. novembra) da donese odluku o tome da li je potrebno dodatno istraživanje povodom ovog zahteva.


Marko Kostić sedmi u Evropi u Globarima - PLUMRACE\n19. 06. 2017. Comments (0) Views: 809 Motociklizam, Motokros\nNa najvećem takmičenju u domaćoj organizaciji kada je moto kros u pitanju Kostić junior osvajanjem 7. mesta ostvario je zapaženi rezultat u klasi MX 1 na stazi Globare nadomak Kruševca. Takmičenje koje je bodovano za šampionat Evrope, Balkana i Otvoreno prvesntvo Srbije, najznačajnije je takmičenja na našim prostorima.\nČlanovi kluba AMSK Kostić, pod budnim nadozorom destostrukog šampiona Srbije u moto krosu Vladimira Kostića, bili su zapaženi u gotovo svim klasama. Kostić Marko u mx1 klasi, Igor Živković u mx3 klasi i Bratislav Veljković u mxb klasi. Najbolje rezultate je zabeležio Kostić sa 7. mestom u Evropi, 3. mestom u istočnoevropskom šampionatu i 2. u nacionalnom sampionatu.\n-U toku dana sam imao dve trke i u drugoj trci sam zabeležio bolji rezultat po kiši. Završio sam trku sa 29 minuta i 30 sekundi, sa najboljim krugom od 1 minuta i 50 sekundi. Zadovoljan sam rezultatima jer sam imao samo mesec dana za pripreme zbog motora,nisam znao da li ću da vozim zbog finansijskih problema,zato se zahvaljujem svima koji su pomogli- izjavio je Marko Kostić.\n» Motociklizam, Motokros » Marko Kostić sedmi u Evropi u Globarima


VLORA CITAKU BRUTALNO ODGOVORILA SLOBINOM MALOM: Drago mi je što Ivica Dačić brani zastavu Kosova, on je… | Slobodna Bosna\nAmbasadorica Kosova u SAD-u, Vlora Çitaku, na sjednici Savjeta bezbjednosti Ujedinjenih nacija u New Yorku izjavila je kako je Kosovo spremo za dijalog sa Srbijom, da je to nekoliko puta ponovio i kandidat za premijera i pobjednik kosovskih izbora Albin Kurti, ali je istovremeno zatražila "ozbiljan pristup" zvaničnog Beograda dijalogu i ostvarivanju sporazuma\n"Kosovo se nikada neće uplašiti i Srbija nikada neće diktirati", rekla je ona na sjednici tokom koje je razmotren novi, četvoromjesečni izvještaj generalnog sekretara UN-a Antonia Guterresa o radu Misije UN-a na Kosovu.\nPomenula je akcije Srbije za ometanje prijema Kosova u Interpol, ističući da će se zvanična Priština sljedeće godine ponovo prijaviti za članstvo u toj međunarodnoj organizaciji. Odgovarajući na primjedbu ministra vanjskih poslova Srbije Ivice Dačića o lideru Samoopredjeljenja i najvjerovatnijem budućem premijeru Kosova, Albinu Kurtiju, Čitaku je rekla da Savjet bezbjednosti "nije sud za političare".\n"Tačno je da je Kurti pobijedio na izborima na Kosovu. Jasno je nekoliko puta rekao da je za dijalog. Drago mi je što moj kolega iz Srbije brani zastavu Kosova. Zastava Kosova uvijek će ostati u kabinetu premijera Kosova", rekla je Vlora Çitaku, odgovarajući tako na konstataciju Dačića da Kurti ne priznaje zastavu Kosova, jer u kancelariji ima albansku.\n"Podsjećam vas da je Kurti bio politički zatvorenik u Srbiji, dok je Dačić bio ministar", rekla je ona.\nGovoreći o privođenju dvojice zaposlenih u UNMIK-u tokom policijske akcije na sjeveru Kosova, Citaku je rekla da se kosovska policija ponašala profesionalno tokom hapšenja jednog ruskog zvaničnika UNMIK-a, koji je "dobrovoljno postao štit za srpske kriminalne bande na sjeveru i spriječio kosovske državne vlasti da izvršavaju svoj zadatak".\n"Šta bi se desilo da bilo ko od nas ovdje spriječi policijsku operaciju protiv kriminalaca u Njujorku, Berlinu, Moskvi, Parizu..?", pitala je Citaku i navela da je ta policijska akcija snimljena i predstavljena javnosti u cjelini.\nSnimci pokazuju da su zvaničnici UNMIK-a odbili saradnju s policijom i da pokažu identifikaciona dokument, rekla je ona. Citaku je ponovila da je "Kosovo nezavisna i suverena država i to će biti zauvijek".\nGovoreći o oktobarskim prevremenim parlamentarnim izborima na Kosovu, ocijenila je da su bili "fer i demokratski". Spomenula je "strah i zastrašivanje srpske zajednice na Kosovu od sunarodnika i zvaničnog Beograda, koji je od njih tražio da glasaju za Srpsku listu na izborima 6. oktobra" i optužila srbijansku vladu da "nastavlja da koristi instrumente zastrašivanja Srba", ne samo tokom izbora, već i kada se radi o srpskim pripadnicima Kosovskih bezbjednosnih snaga koje srbijanske vlasti zaustavljaju na granici.\nCitaku je tvrdnju Beograda da je 200.000 Srba pobjeglo s Kosova, ocijenila kao "lažnu" i ponovo iznijela tvrdnju da se glavni osumnjičeni za ubistvo političara Olivera Ivanovića "i dalje krije u Srbiji".\nIstičući da je Kosovo je već "dokazalo svoju sposobnost da se pokaže kao faktor stabilnosti", pozdravila je atentat američke vojske na vođu ISIS-a Al Baghdadija, dodavši da i "Kosovo kao država doprinosi borbi protiv terorizma".\n"Ponosna sam na svoju prošlost kao kosovska Albanka. Nisam sigurna da to možete da kažete o sebi gospodinu Dačiću", rekla je kosovska ambasadorica u SAD-u Vlora Citaku, obraćajući se ministru spoljnih poslova Srbije.\nZAKUHALO SE U VIJEĆU SIGURNOSTI UN-a: Velika Britanija podržala tužbu protiv Ivice Dačića, u zadnji čas sve su spriječili…\n20. Dec. 20192\nKOSOVSKA AMBASADORICA NALIJEPILA SRBIJU U UN-u: "Zašto ste im dozvolili da ovo mjesto pretvore u pozorište u kojem pričaju bajke?"


Aleksić o "Jovanjici": Koluvija opremio dva centra BIA\nAleksić o „Jovanjici“: Koluvija opremio dva centra BIA\nHronika Autor:Tanja Milovanović14. maj. 202112:53 > 12:59\nPotpredsednik Narodne stranke Miroslav Aleksić na današnjoj konferenciji za medije, povodom najnovijih saznanja o slučaju "Jovanjica", zatražio je da se ispita da li je Predrag Koluvija, vlasnik imanja na kome je krajem 2019. godine zaplenjeno skoro četiri tone opojne droge, bio sponzor Bezbednosno-informativne agencije (BIA). Aleksić je najpre izjavio da bi trebalo saslušati Mirka Škera, koji je u trenutku hapšenja Koluvije bio šef centra BIA za grad Beograd, te da se ispita da li je tačno da se vlasnik "Jovanjice" pozivao na njega prilikom privođenja.\nAleksić je i ranije govorio o saznanjima koje se tiču „Jovanjice“, a na današnjoj konferekciji izjavio je da je nesporno utvrđeno tokom prethodnog perioda da je „Jovanjica“ državni projekat.\n„To da je „Jovanjica“ državni projakat, mislim da to nije sporno. Ja ću ponovo pozvati predsednika Srbije Aleksandra Vučića, a koji je na RTS-u govorio da je spreman da odgovara na pitanja bilo koga iz opozicije vezanih za „Jovanjicu“. Ja sam spreman, samo neka kaže termin“, rekao je Aleksić.\nOn je potom izneo najnovija saznanja u vezi sa „Jovanjicom“, rekavši da je na sednici Saveta za bezbednost, na kojoj su Vučić i šef BIA Bratislav Gašić najavili obračun s mafijom, bio i Mirko Škero, koji se dovodi u vezu sa optuženim Predragom Koluvijom.\n„Aleksandar Vučić i šef BIA Bratislav Gašić, kada su najavili obračun s mafijom, trebalo je da krenu upravo od BIA. Jedan od ljudi koji se dovodi u vezu sa „Jovanjicom“ bio je na kolegijumu BIA, Mirko Škero. Predsednik države nije krenuo od BIA, pa ću postaviti nekoliko pitanja predsedniku: Da li je Koluvija, u trenutku hapšenja, pisao poruke i zvao Mirka Škera, koji je tada bio šef centra BIA za grad Beograd? Da li se pozivao na njega i koja je uloga Škera? Uhapšeni pripadnik BIA Aleksandar Tošić je tvrdio da ga je na imanje poslao upravo Mirko Škero, kao njihov nadređeni u BIA“, rekao je Aleksić i dodao:\n„Da li je on taj koji je trebalo da zaustavi curenje informacija, a kako su u grupi, koju su nazvali „Savet za bezednost“ pisali pripadnici službi za bezbednost Srbije, a koji su štitili Predraga Koluviju i proizvodnju marihuane. U toj grupi su napisali: „Mediji su sada najvažniji, da ne ode vest o hapšenju, vojne službe i BIA mogu to da zaustave“, napisao je Radovan Bojović, pripadnik MUP. Da li se to odnosilo upravo na Mirka Škera i da li je on bio taj koji je trebalo to dalje da zaustavi“, rekao je Aleksić.\nOn je potom istakao i da je Koluvija opremio dva centra BIA.\n„Kako je moguće da je Predrag Koluvija opremio dva centra BIA, a da to nisu znali Mirko Škero i Bratislav Gašić? Da li su oni bili upoznati sa time ko je Predrag Koluvija i otkud on u klubu sponzora Bezbednosno-informativne agencije?“, rekao je političar i dodao:\n„Postavlja se pitanje zašto Škero nije saslušan, ko ga štiti? Da li je Mirko Škero prvi na spisku koji treba da se nađe u optužnici „Jovanjicu 3″, ako jeste – sigurno nije jedini. Da li on most koji vodi do vrha države i do vrha političkih struktura koji su bili uključeni u ovaj slučaj“, rekao je on.\nOn je potom upitao da li je direktor BIA Gašić sposoban da brine o bezbednosti građana Srbije, ako se ovakve stvari dešavaju u Bezbednosno-informativnog agenciji.\n„Gde je njegova odgovornost? Hoće li da snosi neku odgovornost, pošto je u aferi helikopter nije bilo?“, upitao je Aleksić i dodao:\n„Slučaj „Jovanjica“ neće stati dok se ne otkriju politički nalogodavci iz vrha države. U ovom momentu znamo ko su bili proizvođači, ko je bio prsten zaštite, ostaju još samo oni glavni, a to su nalogodavci. Možda ovih dana, konkretno juče, ova inicijativa koju pokreću lokalni odbori Srpske napredne stranke (SNS) za smenu aktuelnog ministra odbrane, a ministra policije u trenutku pada Jovanjice, imaju veze s tim“, rekao je on.


Borovac- Koç: Unaprijediti saradnju BiH i Turske u svim oblastima\nSarajevo, 25. januar 2017. godine\nBorovac- Koç: Unaprijediti saradnju\nBiH i Turske u svim oblastima\nAmbasador Republike Turske u Bosni i Hercegovini Haldun Koç danas je tokom nastupne posjete državnoj ministrici za ljudska prava i izbjeglice Semihi Borovac istaknuo kako je njegova zemlja prijateljski i historijski vezana za BiH te da mu je cilj ojačati i produbiti saradnju u svim oblastima.\nTokom razgovora Koç je naglasio kako je za Tursku Bosna i Hercegovina zemlja od posebnog interesa te da se problem u našoj zemlji osjete u Turskoj, ali i obrnuto. Naveo je kako je Turska od početka sirijske krize udomila više od tri miliona sirijskih izbjeglica i da čini “sve što je u njenoj moći da ublaži tu, prije svega, veliku ljudsku tragediju ali i sigurnosni izazov”. Naglasio je kako je smanjenje ilegalnih migracija preko Grčke ka zapadnoj Evropi odraz činjenice “ da Turska poštuje međunarodne dogovore i obaveze koje je njima preuzela”.\n- Sigurnost Evrope počinje od njenog NATO partnera, a to je Turska – poručio je ambassador Koç naglasivši kako se posebno cijeni to da je BiH među privima poslala poruke podrške nakon državnog udara u Turskoj iz jula prošle godine.\nMinistrica Borovac se zahvalila na svesrdnoj pomoći i podršci koju je Turska pružila BiH, a koja se ogleda kroz brojne obnove kulturno-historijskih spomenika i vjerskih objekata i nizom drugih projekata i donacija među kojima je i značajno učešće u realizaciji Regionalnog stambenog programa, najvećeg posljeratnog programa povratka u našem regionu.\nIstaknula je kako posebno cijeni napore i angažman Turske u kontekstu migracione krize. Ministrica Borovac je naglasila kako vjeruje u snagu Turske da prevaziđe problem na unutrašnjem i međunarodnom planu, a naročito u kontekstu mirovnih pregovora u Siriji kojim posreduju Turska, Rusija i Iran.\nZaključeno kako postoji opredjeljenost za zajednički angažman na planu osigiranja uslova za održivi povratak, prvenstveno kroz otvaranje novih radnih mjesta te projekte elektrifikacije brojnih povratničkih naselja, a posebno onih pogođenih poplavama iz 2014. godine.


Delegacije Beograda i Prištine u četvrtak u Briselu o ZSO i imovini\nDelegacije Beograda i Prištine će u četvrtak, 17. septembra 2020. godine, u sedištu Evropske službe za spoljne poslove u Briselu, nastaviti razgovore na tehničkom nivou.\nVučić sa ambasadorom Angole da Konseisaom\nPredsednik Republike Srbije Aleksandar Vučić primio je akreditivna pisma ambasadora Republike Angole Alsinaduš Prezereša Izate Fransiška da Konseisaoa i poželeomu dobrodošlicu i uspeh u radu.\nVulin osudio karikaturu predsednika Vučića u listu Danas\nPredsednik Pokreta socijalista Aleksandar Vulin najoštrije je osudio objavljivanje karikature predsednika Aleksandra Vučića u dnevnom listu "Danas", uz ocenu da one nisu ilustracije našeg vremena.\nAmbasadorka Danske: Cilj što više danskih kompanija u Srbiji\nPredsednik Aleksandar Vučić primio je danas akreditivna pisma ambasadora Izraela Jahela Vilana, koji mu je preneo pozdrave premijera Benjamina Netanjahua, rekao da državljani Srbije od danas ne moraju u karantin po dolasku u tu zemlju i pozdravio rezultate razgovora u Vašingtonu.\nPajić: Ponovljeni izbori bili demokratski, žalbe neosnovane\nPonovljeni izbori na 27 biračkih mesta bili su demokratski i neosnovane su sve žalbe kojima Nebojša Zelenović vrši opstrukciju izbornog procesa, ocenio je kandidat SNS za gradonačelanika Šapca Aleksandar Pajić.\nStanković: U Vašingtonu potvrda Vučićeve borbe za Srbiju\nAntonijević: Nastavak dijaloga opozicije i vlasti\nDirektor Fondacije za otvoreno društvo Milan Antonijević najavio je nastavak dijaloga opozicije i vlasti.\n15:02 Septembar 23, 2020\nVladika Teodosije srpskom narodu na KiM: Ne otuđujte imovinu svojih predaka\n14:59 Septembar 23, 2020\nŠta će na KiM biti finansirano američkim dolarima\n14:43 Septembar 23, 2020\n14:35 Septembar 23, 2020\n14:11 Septembar 23, 2020


05-11-2019 16:07 Izdvojeno Svet Planeta\n"Pre dve nedelje Bugarska je izdala dozvolu da ruski avioni sa protivavionskom divizijom S-400 prelete iznad Bugarske u Srbiju. Bugarska se ovom odlukom pokazala kao nepouzdan saveznik, uprkos naknadnim pokušajima vlade da opravda propust neprijatnim objašnjenjima", istakli su iz ove organizacije.\n"Stoga je i portparol Kremlja Dmitrij Peskov pripretio Bugarskoj „štetnim posledicama“, ukoliko Malinova, koji je optužen za špijunažu, budu progonili u Bugarskoj. Poruka je da su ruski agenti nedostižni! Zašto Sofija i dalje ćuti? Zbog straha da ne naljuti kremaljskog diktatora? Ili zbog toga što Bugarska nije slobodna zemlja, nezavisna od Moskve?", pitaju se iz Atlantskog saveta Bugarske.\n"Naravno, Bugarska je mogla da ne izda dozvolu, ali to bi verovatno dovelo do diplomatskog skandala sa Rusijom. Sutra ćemo možda mi morati da letimo iznad treće zemlje, kao kada letimo za Avganistan i nema razloga da se to spreči ako nismo narušili nikakva međunarodna pravila. Naravno, našim NATO saveznicima se to ne sviđa, ali takva je situacija", ocenio je on.\nNajmanje 12 puta ruski teretni avioni "antonov" An-124 leteli su kroz vazdušni prostor Bugarske u poslednje tri nedelje. Leteli su iz Moskve u Beograd i nazad, pišu bugarski mediji. Pročitajte OVDE sve detalje.


Tači: Veće angažovanje KFOR-a i EULEX-a\nVlada Kosova izdvojila je danas devet i po hiljada evra za porodicu nedavno stradalog Seljvera Haradinaja u severnom delu Kosovske Mitrovice. Premijer Kosova Hašim Tači rekao je da je neophodno veće angažovanje KFOR-a i EULEKS-a na severu Kosova, kako bi se što pre uspostavio red i zakon.\n“KFOR, EULEKS i ostale institucije treba da aktivnije rade na severu Kosova kako bi uspostavili demokratiju i sproveli slobodne izbore. Kako bi imali legitimno vodjstvo I kako bi nastavili sa daljim investicijama u oblasti socijalne zaštite i ekonomije”, rekao je premijer Kosova Hašim Tači.\nOn je na sednici Vlade kazao da je ubistvo Seljvera Haradinaja kriminalni i teroristički akt i istakao da u ovom slučaju pravda mora da bude zadovoljena..\n“Vlada Kosova će biti sa svojim gradjanima na severu i upotrebićemo sve mogućnosti kako bi došli do istine povodom ovog kriminalnog akta i ni u jednom trenutku nećemo prejudicirati motive za izvršenje ovog akta, bilo da je on politički ili etnički motivisan”, kazao je Tači.\nGovoreći o nedavnom hapšenju dvojice pripadnika kosovske policije od strane srpske žandarmerije u blizini prelaza Merdare Tači je kazao da je u pitanju bilo kidnapovanje kosovskih policajaca i da se ubuduće slični dogadjaji neće tolerisati.\n“Policija zna svoj mandat, ima svoja zakonska i ustavna ovlašćenja za delovanje i ko god da pokuša da makar i za jedan centimetar naruši teritorijalni integritet Republike Kosova ili dostojanstvo uniforme kosovske policije, policija Kosova ima mandat da primeni sva ustavna i zakonska ovlašcenja makar se tu radilo i o srpskoj žandarmeriji”, rekao je Tači.\nPremijer Kosova je ponovio da Srbija nikada više neće moći da organizuje izbore na Kosovu, ali je poručio da će gradjani koji imaju dvojno državljanstvo moći da glasaju na srpskim izborima, ukoliko ih organizuje OEBS.\nZamenik premijera Kosova Hajredin Kući demantovao je natpise u pojedinim medjima, da je specijalna jedinica kosovske policije u Mitrovici pod kontrolom KFOR-a.


Zugo: Zastava Yugo za 2020. godinu - Automagazin\nZugo: Zastava Yugo za 2020. godinu\nNeki dizajnerski predlozi su realni, a neki ne. U koje spada ovaj nesvakidašnji dizajnerski izlet jasno je na prvi pogled. Radi se o modelu Zugo, električnom automobilu za 2020. godinu, za čiji je nastanak inpiracija bila Zastava Yugo 45...\nOva zanimljiva kreacija delo je dizajnera Miloša Parapovića iz Beograda, koji je imao cilj da predstavi elektromobil budućnosti. U svom delu je spojio moderne trendove sa izvornim oblikom automobila Zastava Yugi 45. Rad je zauzeo peto mesto na jednom od najvećih dizajnerskih konferencija u Zagrebu - Auto(r).\nNajvažnije karakteristike modela Zugo su mala masa i elektro-pogon. Na vratima prtljažnika se nalaze grejači, kako onima koji guraju automobil ne bi bilo hladno u predelu ruku (verovatno se misli na zimske uskove vožnje :-)\nNa prvom mestu je verovatno bila zabava. Tako je mladi dizajner, do imena ovog zanimljivog automobila došao pisanjem imena Yugo na engleskoj tastaturi (Y je Z).\nSta bi sa Autom kada se prodaje!\nOvakav automobil bio bi praktičan i prošao bi dobro na tržištu i sa standardnom - starom mehanikom yuga 55.Znači kad bi se upotrebila stara osnova (kompletna mehanika, pa tome dodao najosnovniji mehanički klima uređaj i sve to spakovalo u ovu školjku, koja bi mogla biti i od poliestera-dole šasija, pa još da cena ne bude velika, prodavalo bi se to samo tako.


PPF grupi odobreno preuzimanje Telenor banke\n► PPF grupi odobreno preuzimanje Telenor banke\nKomisija za zaštitu konkurencije Srbije objavila je da je PPF grupi odobrila preuzimanje Telenor banke, koja je deo Telenor grupe.\nKako navodi Komisija, Telenor banka je postala član Telenor grupe 2013. godine, nakon preuzimanja KBC banke u Srbiji.\nTelenor banka, kako se navodi, pruža svoje usluge prvenstveno klijentima Telenor grupe u Srbiji. Portfolio Telenor banke obuhvata više od 390.000 klijenata, a na kraju 2017. godine banka je upravljala imovinom u vrednosti od 126 miliona evra.\nPrilikom ocene efekata koncentracije, a na osnovu navoda iz prijave, Komisija je konstatovala da PPF grupa do preuzimanja Telenor banke nije bila prisutna na bankarskom tržištu Srbije niti je ostvarila prihode na tom tržištu.\nPPF je najveća investiciona grupa u srednjoj i istočnoj Evropi koja ulaže u različite sektore, poput bankarstva i potrošačkih finansijskih usluga, telekomunikacija, nekretnina i biotehnologije, a posluje u 22 zemlje na tri kontinena i raspolaže imovinom u vrednosti većoj od 38 milijardi evra.\nTa investiciona grupa već je preuzela poslovanje Telenora u regionu centralne i istočne Evrope, odnosno u Srbiji, Crnoj Gori, Mađarskoj i Bugarskoj, po ceni od 2,8 milijardi evra.\ntelenor banka /\nOstalo je još samo tri dana do završetka otvorenog poziva za podršku društveno odgovornim projektima Telenor fondacije pod nazivom "Zamisli sve".\nPredstavljen prvi digitalni vodič za bezbednost dece na internetu\nVećina dece se sa digitalnim uređajima susreće u uzrastu od četiri godine. Deca mlađeg osnovnoškolskog uzrasta počinju da koriste kompjuter i telefon sa približno pet godina, mlađi od...\nOtvoren konkurs fondacije "Zamisli sve"\nTelenor fondacija objavila je danas otvoreni poziv za podršku društveno odgovornim projektima pod nazivom ,,Zamisli sve“, na koji se mogu prijaviti humanitarne i nevladine organizacije,...\nPPF grupa danas je saopštila da je završila proces kupovine 100 odsto vlasništva u Telenor banci od Telenor grupe, nakon što je dobila neophodnu regulatornu saglasnost Narodne banke Srbije.\nRATEL: Telenor najbolja mobilna mreža u Srbiji\nTelenor ima najbolju mobilnu mrežu u Srbiji, najbolju 4G mrežu, najbolju 3G mrežu, najkvalitetnije internet iskustvo (web browsing) i najviši kvalitet govornog servisa potvrđuje drugo...\nVrhovni sud Grčke odbacio prigovor dužnika u švajcarskim francima\nVrhovni sud Grčke je presudio da su zakoniti uslovi ugovora pod kojima su banke odobravale kredite indeksirane u švajcarskim francima, te se, kako u ugovorima piše, moraju i otplatiti - ili u toj valuti ili preračunati u evro po dnevnom kursu na dan plaćanja svake rate, objavljeno je danas u Atini.\nGeneralni sekretar Udruženja banaka: Rešenje za kredite u švajcarcima da bude ekonomski održivo\nBanke podržavaju traženje rešenja za lakšu otplatu kredita u švajcaraskim francima, ali insistiraju da ono bude ekonomski održivo, zasnovano na poštovanju zakona i pravnoj sigurnosti, jer jedino tako ćemo u budućnosti izbeći slične neželjene situacije, izjavio je generalni sekretar Udruženja banaka Srbije Vladimir Vasić.\nDinar će u ponedeljak, 22. aprila neznatno promeniti vrednost prema evru i zvanični srednji kurs biće 118,0719 dinara za jedan evro, objavila je Narodna banka Srbije (NBS).\nEvro danas 118,09 dinara\nDinar je danas oslabio za 0,1 odsto prema evru i zvanični srednji kurs je 118,0933 dinara za jedan evro, objavila je Narodna banka Srbije (NBS).


FK PARTIZAN Beograd » Sutra prvi test meč protiv Kopera\nSutra prvi test meč protiv Kopera\n21/01/2017 u 14:00\nTrećeg dana boravka na pripremama u Portorožu puleni trenera Nikolića ponovo, kao i juče, imaju na programu dva treninga. Jutrošnji je protekao u intenzivnom radu sa dosta trčanja i uvežbavanja igre, a tako će biti i popodne, gde će akcenat biti i na taktičkim vežbama.\nZa sutra pre podne je predviđen novi trening na kome će se uvežbavati igra, prekidi, kao i individualni rad.\nPopodne od 15:00h na programu je i prvi test meč protiv Kopera, a igraće se na stadionu Bonifika u Kopru. Direktan prenos meča možete pratiti na TV Partizan.\nŠaponjić: Dobio sam samopouzdanje\nPobednički u Čačku, a sad se sve misli okreću ka sredi\n,,Sparko'' u pulu šampiona\nTerek (Grozni) - Partizan 0:1 (0:0)


Sertić: Sutra će biti razmotrene ponude za Telekom | Serb.rs\nSerb.rs > SRBIJA > Sertić: Sutra će biti razmotrene ponude za Telekom\nSertić: Sutra će biti razmotrene ponude za Telekom\n30. novembra 2015. / Komentari su isključeni na Sertić: Sutra će biti razmotrene ponude za Telekom\nMinistar privrede Željko Sertić izrazio je zadovoljstvo zbog toga što je za Telekom stiglo šest ozbiljnih ponuda koje će biti razmotrene sutra, precizirajući da će Vlada Srbije svoj stav o tome doneti na osnovu više faktora.\n– Jako je dobar signal da smo dobili šest ozbiljnih ponuda, svih šest ponuda će sutra biti ponovo razmatrane i imaćemo veoma brzo, u narednim danima jasniju sliku nego što je do sada bilo – rekao je Sertić za RTS.\nPodsetivši da je pre pet godina postojala samo jedna ponuda za Telekom koja nije zadovoljavala elementarne uslove, Sertić je istakao da je sada optimista da ćemo u ovom slučaju imati najbolje moguće tržišne ponude.\n– Kako ćemo se mi kao vlada prema tome odnositi zavisiće od mnogih elemenata, ne samo od cene za kupovinu akcija države Srbije, nego i od toga kakav je investicioni program, odnos prema socijalnim davanjima i svi drugi aspekti u budućnosti – rekao je Sertić.\nNama je interes, kako je istakao, da Telekom postoji i za 10 i 15 i 20 godina, a da funkcioniše u promenjenim ekonomskim odnosima u savremenom svetu, jer samo na takav način možemo da se borimo sa konkurencijom.\n– Jer pričajući o našem blagu, prošlosti, o istoriji nečega, na tome smo mnogo izgubili u ovih 30 godina i mislim da moramo potpuno da menjamo naš koncept razmišljanja ka budućnosti – zaključio je Sertić\nOznake: otvaranje, ponuda, prodaja, sertić, telekom / Objavljeno u: SRBIJA